ئینقیلاب چیه‌كانى گردى زه‌رگه‌ته كێبون ؟؟؟.\nساڵح ژاژله‌یی12/11/2020 1022 جار بینراوە\nهیوادارم له خوێندنه‌وه‌ى بێ تاقه‌ت نه‌بن كه‌مێك دوور ودرێژه به‌ڵام زانیارى زۆر گرنگى تێدایه .\nدكتۆر محد على به‌رپرسى پێشوى ژوورى توێژینه‌وه‌ى سیاسى بزوتنه‌وه‌ى گۆڕان كه له ئێستادا هیچ په‌یوه‌ندییه‌كى به بزتنه‌وه‌ى گۆڕانه‌وه نه‌ماوه ، له نوسێنێكیدا كه له فه‌یسبوكه‌كه‌ى خۆیه‌وه بڵاوى كردۆته‌وه ، زۆر سه‌رنجى ڕاكێشام . هه‌رچه‌نده من خۆشم ئاگادارى به‌شێكى زۆرى ئه‌و زانیارانه‌م كه به‌ڕێزیان باسى كردوه‌و خۆشم پێشتر باسم كردون ، به‌ڵام زۆر زانیارى تێدایه كه پێشتر من ئاگادارى نه‌بوم و نه‌مزانیوه .\nبۆ ئه‌وه‌ى گۆڕان خوازانى به‌ڕێز و خۆشه‌ویست زانیاریان هه‌بێـت له‌سه‌ر ئه‌وانه‌ى به‌ناو خه‌مخۆر و به‌رپرسى بزوتنه‌وه‌ى گۆڕانن ، به باشم زانى بۆچونى خۆم له‌سه‌ر ئه‌م نوسینه‌ى دكتۆر محمد ده‌ربڕم .به‌ڵام سه‌ره‌تا ده‌مه‌وێت ده‌ست پێكى باسه‌كه‌م به دووباره كردنه‌وه‌ى به‌شێكى زۆرى نوسینه‌كه‌ى به‌ڕێزیان ده‌ست پێ بكه‌م كه زۆر گرنگه و شتى زۆر شاراوه‌ى تێدایه كه تا ئیستا زۆر كه‌س نه‌یانزانیوه و بۆ ئه‌وه‌ى هه‌موو كه‌س ئه‌و ڕاستیانه باش بزانن و چیتر دواى كڵاوى بابردوو نه‌كه‌ون .\nله كاتى نه‌خۆش كه‌وتنى به‌ڕێز كاك نه‌وشیروان گروپێك له گردى زه‌رگه‌ته دروست بوه به‌ناوى ( كروپى هه‌ستانه‌وه ) . ئه‌م گروپه ناو به‌ناو كۆبونه‌وه‌یان كردوه‌و باسى داهاتوى بزوتنه‌وه‌كه‌یان كردوه . ئه‌ندامانى ئه‌م گروپه ئه‌مانه بون : ئارام شێخ محمد ، زمناكۆ جه‌لال ، دكتۆر یوسف، عه‌لى حه‌مه ساڵح ، هوشیار عه‌بدوڵڵا ، عه‌دنان عوسمان ودكتۆر محمد على خۆى .\nدكتۆر محمد ده‌ڵێت : ڕۆژى 18/5/2018 یه‌ك ڕۆژ پێش وه‌فاتى كاك نه‌وشیروان هۆشیار عه‌بدوڵڵا پێی وتین كۆبونه‌وه‌یه‌كى زۆر گرنگ وتایبه‌تمان هه‌یه له‌شوقه‌یه‌كى ڕزگارى حاجى كایل له پاكسیتى . كۆبونه‌وه‌كه به ئاماده‌بونى ( حه‌مه توفیق، عدنان عوسمان، هوشیار عبدوڵلا ، ڕزگار حاجى كایل ، دكتۆر یوسف ، به‌یار مولازم عومه‌ر و دكتۆر محمدخۆى . ئه‌م كۆبونه‌وه‌یه له‌سه‌ر ڕاسپارده‌ى حه‌مه تۆفیق و هوشیار عه‌بدوڵلا بوه له‌سه‌ر چۆنیه‌تى به‌ڕیوه‌به‌ردنى ئیعلامى بزوتنه‌وه‌ى گۆڕان ، به‌ڵام دیار بوو نیه‌تى موئامه‌ره‌یه‌كى چنراو له ئارادابوو . بۆ رۆِژى دوایی كاك نه‌وشیروان وه‌فات ده‌كات . هه‌ر له سه‌ره‌تاى پرسه‌كه‌وه جگه له دكتۆر محمد و زمناكۆ جه‌لال و ئارام شێخ محمد ، به‌سه‌ركردایه‌تى وبه ئاگادارى چیاو نماو حه‌مه تۆفیق و ژماریه‌ك گه‌نج و به ته‌مه‌نى تر به پلانێكى زۆر نا ئه‌خلاقى كه‌وتنه دژایه‌تىعوسمانى حاجى محمود و قادرى حه‌جى على .\nله سێیه‌م ڕۆژى پرسه‌كه حه‌مه تۆفیق داواى لێكردم بۆ به‌رده‌وامى كۆبونه‌وه‌كه‌ى ڕۆژى 18/5/2017 كۆبونه‌وه‌یه‌كى تر ڕێك بخه‌ین . منیش به ته‌له‌فۆن په‌یوه‌ندیم به هوشیار عه‌بدوڵڵاوه كرد كه ئه‌و سه‌رپه‌رشتى ئه‌وكۆبونه‌وه‌یه بكات و پێم باش نییه من ئه‌وه بكه‌م .\nئه‌و ئه‌ندامانه‌ى سه‌ره‌وه‌ى گروپى هه‌ستانه‌وه كه‌ئاماژه‌یان پێكرا ، بونه‌ده‌مڕاست و جێبه‌جێكارى به‌رنامه قێزه‌ونه‌كه‌ى حه‌مه تۆفیق و كوڕكانى كاك نه‌وشیروان و دژایه‌تى و ده‌رپه‌ڕاندنى هه‌ر كه‌سێك مل نه‌دات بۆ مانه‌وه‌ى مڵكو ماڵ و سه‌روه‌تى مه‌عنه‌وى نه‌وشیروان مسته‌فا بۆ كوڕه‌كانى .\nله ڕۆژى 22/6/2017 له شوقه‌كه‌ى دكتۆر یوسف له پاكسیتى كۆبوینه‌وه . به‌رگریكردنى دكتۆر یوسف و على حه‌مه ساڵح و عدنان عوسمانو وشیار عه‌بدوڵڵا له‌پلانى حه‌مه تۆفیق و نماو چیا بۆ ته‌وریسى دارایی و سیاسى ، دژایه‌تى و تۆمه‌ت ( نه‌وه‌ك ململانێی شه‌ریفانه ) دژ به قادرى حاجى على و عوسمانى حاجى محمود زۆر ئاشكراو ڕون بوو . كۆبونه‌وه‌كه به گرژى كۆتایی هات و ئه‌وه‌ش دوا كۆبونه‌وه بو . له ڤایبه‌ر گروپێكمان هه‌بو ، دواى ئه‌و به‌رواره ئه‌ویش نه‌ما .\nله گه‌رمه‌ى هه‌لبژاردنى ڕێكخه‌رى نوێ و خانه‌ى ڕاپه‌ڕاندن ، گروپه‌كه‌ى حه‌مه تۆفیق و كوڕه‌كانى كاك نه‌وشیروان فراوانتر بو و كه‌وتنه دژایه‌تیه‌كى زۆر ناشیرین و نا ئه‌خلاقى بۆهه‌ر كه‌سێك كه له خۆیان نه‌بێت . ده‌یان تۆمه‌تى قێزه‌ونیان بڵاو كرده‌وه ،به‌ئاشكرا دكتۆر یوسف و هاو ئاوه‌زه‌كانى ئه‌یان گوت گرنگ نییه چه‌ند كورسى ئه‌هێنین ، گرنگ ئه‌وه‌یه ببیت به حیزب وله ژێر كۆنتڕۆڵى خۆماندابێت .هه‌موو ئه‌و ناوانه‌ى سه‌ره‌وه‌و حاشیه‌كانى ترى كوڕه‌كانى كاك نه‌وشیوان ، پشتگیرىسه‌ید عومه‌ریان كرد بۆ ئه‌وه‌ى بێت به ڕێكخه‌رى گشتى ،چونكه په‌سندى كوڕه‌كانى كاك نه‌وشیروان بوو .\nسه‌ڕه ڕاى ئه‌وهه‌موو دژایه‌تیه ، عوسمانى حاجى محمود 45 ده‌نگى هێناو سه‌ید عومه‌ر 38 ده‌نگ . له یه‌كێك له كۆبونه‌وه‌كانى جڤات ، وشیار عومه‌ر به‌رپرسى ژوورى دیبلۆماسى بزوتنه‌وه‌ى گۆڕان وتى: كاك نه‌وشیروان به‌خۆمى وتوه كه سه‌ید عومه‌ر بۆ ڕێخه‌رى باشه چونكه بزوتنه‌وه‌كه نافرۆشێت . به‌ڵام ڕوداوه‌كانى دوایی سه‌لماندیان كێ بزوتنه‌وه‌كه‌ى فرۆشتوه . به ئاگادارى چه‌ند كه‌سێك یوسف محمد وتبوى " عوسمان و قادر و جه‌ماعه‌ته‌كه‌یان چیانكردوه بۆ گۆڕان و بۆ ناڕۆن"دواى ماوه‌یه‌كى تر وتوبوى :ئینقیلابى سپیمان كرد و ده‌رمان په‌ڕاندن" ئێسته‌ش دواى ئه‌وه‌ى نه‌بوو به وه‌زیر له كابینه‌كه‌ى كازمى ،له به‌غداوه خۆی و وشیار عه‌بدوڵڵا خۆیان لێكردوینه ئۆشۆ و ناڕازى عه‌یاره بیست وچوار ، گوایه نیگه‌رانن له دۆخى ناو ناوبزوتنه‌وه‌كه!.\nبۆ سه‌لماندنى هه‌موو ئه‌وانه‌ى ناوم هێنان،وتاره‌كان، نوسین چاوپێكه‌وتنه‌كانو كۆنوسىكۆبونه‌وه‌كان باشترین به‌ڵگه‌ن ،هه‌موى ماون ناتوانن نكولى لێبه‌كه‌ن . ئه‌مه قسه‌ى دكتۆر محمده ، نه‌ك من .\nژماره‌یه‌ك ئاندامى جڤات، سید عومه‌ر ، حه‌مه تۆفیق، مسته‌فاى سه‌ید قادر، مامۆستا جه‌لال جه‌وهه‌ر، مامۆستا جه‌مال. عدنان عوسمان ... هتد . ڕۆڵى یه‌كلایی كه‌ره‌ویان هه‌بوو له ته‌سلیم كردنى گرده‌كه‌و كه‌ى ئێن ئێن و تاڕاده‌یه‌كى زۆریش دارایی به كۆمپانیاى وشه‌ى كوڕه‌كانى كاك نه‌وشیروان . ئه‌و ناوانه‌وژماره‌یه‌كى تریش بونه‌ئه‌ندازیارى وێرانكردنى گۆران و له‌بار بردنى خه‌ونى خه‌ڵك و ته‌وریسى سیاسى و میدیایی .هاوكات بونه‌داهێنه‌رى ناشیرینترین و نامه‌ده‌نیترین نمونه‌ى دژایه‌تى بۆ به‌رامبه‌ره‌كانیان .\nئێسته‌ش له سه‌روبه‌ندىنه‌خۆشكه‌وتنى كاكقادرى حاجى عه‌لى زۆرینه‌یان زۆر چه‌واشه كارانه خۆیان وه‌ك ئۆشۆ و كه‌سانى خه‌مخۆرى بزوتنه‌وه‌كه‌وخه‌ڵك و دڵسۆزو هاوڕێی عوسمانى حاجى محمود و قادرى حاجى على و هاوڕێكانى نیشان ده‌ده‌ن .\nهه‌تا ئێره به لاى خوێنه‌رانه‌وه چاك بێت یان خراپ ، كه‌م تا زۆرپه‌یوه‌ندى به منه‌وه نیه . هه‌ر كه‌س و لایه‌نێك ڕه‌خنه‌یان هه‌یه با له‌گه‌ڵ دكتۆر محمد قسه بكه‌ن . لێره‌ش به‌دواوه هه‌ر كه‌سێك قسه‌یه‌كى هه‌یه ئه‌وه خۆم ئاماده‌ده‌بم بۆ وه‌ڵامدانه‌وه‌ى . به‌ڵام ده‌مه‌وێت ئه‌م نوسینه‌ى دكتۆر عه‌لى بكه‌مه هه‌وێنى باسه‌كه‌ى خۆم و له ڕوانگه‌و دیدى نوسینه‌كه‌ى به‌ڕێزیانه‌وه ، سه‌رنجه‌كانى خۆم بنوسن . دڵنیاشم كه ناوه‌رۆكى نوسینه‌كه له سه‌دا سه‌د ڕاسته .\nعه‌زیز نه‌سین كه ڕۆمانى گێله پیاوى نوسیوه ، بۆ ئه‌وه‌ى نه نوسیوه كه خه‌ڵك بیخوێنێته‌وه‌و به به‌سه‌رهات و ڕوداوه‌كانى ناوڕۆمانه‌كه پێ بكه‌نێت . عه‌زیز نه‌سین ئه‌و ڕۆمانه‌ى بۆ ئه‌و گه‌ل ومیلله‌تانه نوسیوه كه گێل و كۆیله‌ى سه‌ركرده‌كانیانن وچۆنیان بوێت ئاوایان لێده‌خوڕن . ئه‌و بۆ میلله‌تى تورك و كورد و عه‌ره‌بیشى نوسیوه بۆ ئه‌وه‌ى هۆشیاریان بكاته‌وه‌و ڕێگاى ڕاستیان نیشان بدات .\nبه درێژایی مێژوى میلله‌تى كورد هه‌میشه سه‌ركرده‌كان وه‌كو مێگه‌له مه‌ڕ سه‌یرى هاوڵاتیانیان كردوه . گوێیان بۆ كه‌س نه‌گرتوه . هه‌رچى خۆیان ویستویانه ئه‌وه‌یان كردوه . هه‌موو ئه‌و هه‌ل و فرسه‌تانه‌یان له ده‌ست داوه كه بۆ كورد هاتۆته پێشه‌وه‌و له‌به‌ر به‌رژه‌وه‌ندى و ناكۆكیه‌كانى خۆیان له به‌ریان بردون . سه‌ركرده‌كانى كورد مێژوى كوردیان ناشیرین و فێزه‌ون كردوه . ئابڕوى كوردیان بردوه له‌به‌رده‌م هه‌موو گه‌لانى جیهاندا . سیاسه‌تیان سوك و بێنرخ كرد . خه‌ڵكیان بێ ئومێد كرد.\nجۆن بۆڵتن ڕاوێژكارى پێشوى ترامپ و دۆستى كورد ئاوا باسى سه‌ركرده‌كانى كورد ده‌كات وده‌ڵێت : كوردانى باشور له برى ئه‌وه‌ى یارمه‌تى كوردانى ڕۆژ ئاوا بده‌ن ، خه‌نده‌قیان له‌به‌رده‌میان لێده‌داو و ئه‌جینداى توركیان جێ به‌جێ ده‌كرد. ئه‌وه‌تا ئێستاش مه‌سعود بارزانى له‌سه‌ر داواى توركیا شه‌ڕى په‌كه‌كه‌ى ده‌ست پێكردوه .\nبه بۆچونى خۆم هۆكارى ده‌ست پێكردنى شه‌ڕ له‌گه‌ل َپه‌كه‌كه بۆ ئه‌وه ده‌گه‌ڕێته‌وه كه جۆى بایدن بۆته سه‌رۆكى ئه‌مه‌ریكاو خۆیی و حاشیه‌كه‌ى دۆستى كورد و دژى توركیان . توركیا ده‌یه‌وێت پێش ئه‌وه‌ى بایدن ده‌ست به‌كار بێت ، به پارتى شه‌ڕى په‌كه‌كه بكات . له ڕاستیشدا ئه‌وه‌تا شه‌ڕه‌كه‌یان ده‌ست پێكردوه . جۆن بۆڵتن ده‌ڵێت : توركیا خۆى له شه‌ڕى كوردا سه‌ركه‌وتو نه‌بوه ، ئیستا شه‌ڕى كورد به كورد ده‌كات . پێشتریش بنه‌ماڵه‌ى بارزانى له‌سه‌ر داواى ڕژێمى ئێرانى فه‌رمانى غه‌زایان ده‌ركرد دژى كوردانى ڕۆژ هه‌ڵات . بزانن ئه‌مه چ شه‌رمه‌زارییكه بۆ كورد .\nئه‌وسه‌ركرده به‌ناو سیاسیانه‌ى كارى له‌و جۆره ده‌كه‌ن داعباى سیاسین ، نه‌ك سه‌ركرده‌ى سیاسى . ئه‌و كه‌سانه‌شى تا ئێستا ئه‌مانه به سه‌ركرده ده‌زانن گێله پیاون و هیچى تر . ده‌ركه‌وت ئه‌مه‌نه له ئه‌نجامى گێلیه‌تى خه‌ڵكدا بونه سه‌ركرده . هاوڵاتى كورد قه‌باره‌ى سه‌ركرده‌كانیان زۆر گه‌وره‌تر كردوه له‌وه‌ى كه هه‌ن . بۆیه ئه‌وان بونه سوار و هاوڵاتیش پیاده‌و هه‌میشه له خوار خۆیانه‌وه سه‌یریان ده‌كه‌ن .\nئه‌م میلله‌ته گێله‌ش ئه‌وانیان كردۆته خواى خۆیان و وه‌كو بت ده‌یان په‌رستن . بۆ ئه‌وه‌ى میلله‌تى كورد ڕزگارى ببێت ، هه‌نگاوى یه‌كه‌م ده‌بێ ئه‌م بتانه بشكێنێت و چیتر ته‌قدیسى ئه‌م به‌ناو سه‌ركرده تاڵانچیانه نه‌كات و به پیرۆزیان نه‌زانن و نه‌فره‌تیان لێ بكه‌ن . كاتى ئه‌وه‌یه ئه‌م میلله‌ته بێته‌وه هۆش خۆیی و چیتر به گێلى نه‌مێنێته‌وه‌وه‌و خۆى له بت په‌رستى ڕزگار بكات . سه‌ركرده‌كان هه‌مویان یه‌ك ماڵن . هه‌مویان خۆپه‌ست و دژ به‌گه‌ل و نیشتمان بون . ته‌نها كاریان بۆ خۆیانو خانه‌واه‌و نزیكه‌كانى خۆیان كردوه‌و هه‌ر گیز گرنگییان به به‌رژه‌وه‌ندى گه‌ل و نیشتمان نه‌داوه .\nئه‌وه‌ى سه‌ره‌وه باسێكى گشتى بوو ئێستا كاتى ئه‌وه‌یه به تایبه‌ت باسى بزوتنه‌وه‌ى گۆڕان بكه‌م . سه‌ره‌تا ده‌مه‌وێت له نوسینه‌كه‌ى دكتۆر محمده‌وه ده‌ست پێبكه‌م كه ده‌ڵێت : هه‌ر له دواى وه‌فاتى كاك نه‌وشیروان كوڕه‌كانى ده‌ستیان كرد به دژایه‌تى عوسمانى حاجى محمود و قادرى حاجى على . دوایش ده‌ڵێت :ده‌بی َنماو چیا وه‌ڵامى ئه‌م پرسیاره بده‌نه‌وه :\nئایا ئه‌م دژایه‌یه‌تى كردنه ته‌نها به‌رنامه‌ى خۆیانه ، یان به‌رناو ڕاسپارده‌ى باوكیانه . وه‌ڵامى ئه‌م پرسیاره لاى هه‌مومان ڕونوئاشكرایه . دژایه‌تى كردن و په‌ڕاوێز خستنى ئه‌و دوو براده‌ره سه‌ره‌تا له لایه‌ن كاك نه‌وشیروان خۆیه‌وه ده‌ستى پێكرد .ئه‌وخۆىنه‌خشه‌و پلانى بۆ دانا .\nمن خۆم خه‌ڵك ده‌ناسم كه كاك نه‌وشیروان پێی وتوه : من عوسمانى حاجى محمود و قادرى حاجى عه‌لى و داروده‌سته‌ى ئه‌وانم ناوێت و كوڕى گه‌نجى وه‌كو ئێوه‌م پێویسته بۆئه‌م قۆناغه . دژایه‌تیكردنى كاك نه‌وشیروان بۆ ئه‌و براده‌رانه شتێكى شاراوه نه‌بوه و لاى هه‌موان ڕون وئاشكرایه ئه‌گه‌ر خه‌ڵك خۆى گێل نه‌كه‌ن .\nبه‌ڵام پرسیاره گرنگه‌كه ئه‌مه‌یه : ئه‌م دژایه‌تى و په‌راوێز خستنه بۆچى و له‌پێناوى چیدابوو؟؟. ئه‌ودوو جوامێره له شاخ و له شار كه‌سانى نزیكى خۆى بون . هه‌میشه پشتیوانى بون . له دامه‌زراندنى بزوتنه‌وه‌ى گۆڕانیشدا هاوكار وپشتیوانى خۆى بون .\nباشه تاوانى ئه‌مانه‌چى بوه ئاوا غه‌زه‌بیان لێگیراوه ؟؟. وه‌كو دواجار ده‌ركه‌وت هۆكارى دژایه‌تیكردن و په‌ڕاوێز كردنیان له ترسى ئه‌وه بوه كه دوا ڕۆژ ئه‌م دوانه نه‌بنه له‌مپه‌ڕ له‌به‌رده‌م گواستنه‌وى مومته‌له‌كاتى بزوتنه‌وه‌ى گۆڕان به میرات بۆ نه‌وه‌كانى . له ڕاستیشدا ئه‌گه‌ر ئه‌م دوو به‌ڕێزه نیازى ئه‌وه‌شیان بوبێت ، كارێكى خراپ نه‌بوه‌و پێشتر دروشمى سه‌ره‌كى كاك نه‌وشیروان ئه‌وه بوه كه دژى به بنه‌ماڵه‌كردنى حیزبه .\nكاك نه‌وشیروان تیرۆرى مه‌عنه‌وى دوو كه‌سایه‌تى جوامێرى شۆڕشگێرى كرد . تیرۆرى مێژوى خه‌باتى سیاسى ئه‌وانه‌ى كرد . هیچى نه‌هێشته‌وه بۆ حاجى عه‌لى به‌گى باوكى كاك قادر و براكانى كه له‌سه‌ر ئه‌و ده‌ربه‌ده‌ر بون و شاریان جێ هێشت . كاك نه‌وشیروان هیچ بایه‌خ و نرخێكى بۆ باوك و برا شه‌هێده‌كه‌ى كاك عوسمان نه‌هێشته‌وه . به‌ڕاستى جێگه‌ى سه‌رسوڕمان و هه‌ڵوێسته له‌سه‌ر كردنه كه‌سێكى سیاسى ناسراوى كورد ، جێگه‌ى هێواوئاواتى كورد ، خۆشه‌ویستى ناو جه‌ماوه‌ر ، بتوانێت ئه‌وه‌نده قین له‌دڵ بێت به‌رامبه‌ربه تێكۆشه‌رترین و نزیكترین كه‌سه‌كانى خۆى . كه‌واته چۆن و به‌چ شێوه‌یه‌ك كه‌سانى ئاوا ده‌توانن ببنه ڕابه‌رو پێشه‌واى میلله‌تێك و ڕزگارى بكه‌ن ؟؟.\nكوڕێنه كه‌مترین حسابى بۆ هه‌موو ئه‌و ماندوبونه‌ى ئه‌وانه نه‌هێشته‌وه‌و به جۆرێك په‌راوێزى خستن كه دواجار كه‌سێكى وه‌كو دكتۆر یوسف كه له‌پاسه‌وانى باره‌گایه‌كى حیزبیه‌وه بهێنرێته پێشه‌وه‌و بكرێته سه‌رۆكى په‌ڕله‌كان و به دنیاى بناسێنێت و له سه‌ر حسابى خه‌ڵكى تریش بكرێته خاوه‌نى سامانى زۆر و زۆریش به‌ئاسایی لاى خه‌ڵك بڵێت : عوسمانى حاجى و مه‌حمود و قادرى حاجى عه‌لى و دارو ده‌سته‌كه‌یان چییان بۆ گۆڕان كردوه بۆچى ناڕۆن؟؟ .\nدوایش بڵێت :ئینقیلابى سپیمان به‌سه‌ردا كردن و ده‌رمان په‌ڕاندن . دكتۆر یوسف گه‌وره‌ترین سودمه‌ندى ناو بزوتنه‌وى گۆڕان بوه , به‌وه‌ش تێرى نه‌خواردوه كه سه‌رۆكى په‌رَله‌مانى كوردستان بوه‌و ئێستا ئه‌ندامى په‌ڕله‌مانى عێراقه ، ویستویه‌تى ببێته‌وه‌زیر له به‌غدا . سه‌ره‌ڕاى ئه‌و هه‌موو ده‌سكه‌وته‌ى به خوڕایی ده‌ستى كه‌وتوه ، له خانویه‌كى زانكۆدایه و ته‌سلیمى نه‌كردۆته‌وه ، له كاتێكدا سه‌دان مامۆستاى زانكۆ هه‌یه كرێچین . نازانم سه‌رۆكایه‌تى زانكۆ بۆچى خانوه‌كه‌ى لێ وه‌رناگرنه‌وه ؟؟.\nئه‌گه‌ر ئه‌و خۆى به پیاوێكى خاوه‌ن ویژدان و دڵسۆز ده‌زانێت ، ده‌بوایه خۆى خانوه‌كه‌ى زانكۆى ته‌سلیم بكردایه‌وه . خۆ له ئێستادا مامۆستاى زانكۆ نییه‌و با بچێته شوقه‌كه‌ى خۆى له‌پاكسیتى، ئه‌وشوقه‌یه‌ى كه به‌رنامه‌ى موئامه‌ره‌و ئینقیلابى تێدا داده‌نرا به‌رامبه‌ر دوو سه‌ركرده‌ى جوامێرى ئه‌م میلله‌ته .\nدكتۆر یوسف حه‌قى خۆیه‌تى ئاوا بكات چونكه به سه‌دان جار له قه‌باره‌ى خۆى گه‌وره‌تر كراوه‌و ئه‌گه‌ر نه‌هاتایه ناو گۆڕان له كوله‌كه‌ى ته‌ڕیشدا كه‌س ناوى نه‌ده‌هێنا ده‌بوو به زه‌ڕه‌بین بۆى بگه‌ڕێیت له‌ناو مامۆستاكانى زانكۆدا . ئه‌وه‌ش له سایه‌ى به‌رنامه سیاسیه‌كه‌ى كاك نه‌وشیروانه‌وه بوه .\nكاك نه‌وشیروان له هیچه‌وه كردى به عیفریت . ئه‌وه‌ته‌ى له به‌غداشه دوو جومله‌ى موفیدى ئه‌ومان گوێ لێ نه‌بوه , پێ ده‌چێت عه‌ره‌بیش باش نه‌زانێت . دواى ئه‌ویشهوشیار عومه‌ر به‌رپرسى ژوورى دیبلۆماسى نێوان بزوتنه‌وه‌ى گۆڕان و ئه‌مه‌ریكاو ئه‌وروپا بۆ كاروبارى ڕۆژهه‌ڵاتى ناوه‌ڕاست ن بڵێت : كاك نه‌وشیروان به خۆمى وتوه سه‌ید عومه‌ر بۆ ڕێكخه‌رى باشه چونكه بزوتنه‌وه‌كه نافرۆشێت . ئه‌مه به ماناى ئه‌وه دێت ئه‌گه‌ر عوسمانى حاجى محمود یان قادرى حاجى على ببنه ڕێكخه‌ر ، بزوتنه‌وه‌كه ده‌فرۆشن .\nباشه ئه‌ودوو به‌ڕێزه هیچ پێشینه‌یه‌كى خیانه‌تكردنیان هه‌بوه شایانى ئه‌وه‌بن ئاوا تاوانبار بكرێن و كه‌سێكى وه‌كو كاكم هوشیار ئاوا به ته‌نزه‌وه باسیان بكات . ئاخر ئه‌مه ڕه‌فتار و هه‌ڵس و كه‌وتى سه‌ركرده‌كانى كورده ، بۆیه حاڵى كورد ئاوا جوانه . دواى ئه‌و هه‌موو ساڵانه‌ى هاوڕێیه‌تى كاك نه‌وشیروان له‌گه‌ڵ كاك قادر و كاك عوسمان ، بیانگۆڕێته‌وه به هوشیار عومه‌ر . ئاخر چۆن خه‌ڵك بڕواى به‌و سه‌ركردانه ده‌بێت ،كه‌ى قاچیان گه‌یشته بوار ، بێمنه‌ت ده‌بن له‌نزیكترین كه‌سه‌كانى خۆیان .\nئه‌و كاته‌ش هاتنه سه‌رگردى زه‌رگه‌ته‌و ته‌قه‌یان له وێنه‌ى كاك نه‌وشیروان كردو برازاكه‌ى مامۆستا جه‌مال بریندار بوو كوڕه تاقانه‌كه‌ى كاك نه‌وشیروان ده‌یگوت هیچ نییه ئه‌وه كێشه‌ى قادرى حاجى على و شێخ جه‌عفه‌ره . ئاخر قادرى حاجى على و شێخ جه‌عفه‌ر چ دوژمنایه‌تییه‌كى شه‌خسییان هه‌بوه له‌گه‌ڵ یه‌كترى ؟\nقادرى حاجى عه‌لى ته‌له‌فزیۆن دامه‌زرێنێـت و پاره‌ى بۆ كۆبكاته‌وه‌و هوشیار عه‌بدوڵڵاش وه‌كو مه‌لیك له‌سه‌رى ڕابوێرێـت و دوایش كوده‌تاى به‌سه‌ریدا بكات . ئاخر ئه‌مانه له كوێی ویژدان و ئه‌خلاق و عورفى كۆمه‌ڵایه‌تى و وه‌فاى هاۆڕییه‌تى و سیاسه‌ت و حیزبایه‌تێدا یه‌ك ده‌گرنه‌وه ؟؟.\nئاخر چۆن ده‌بێ سه‌ركرده‌یه‌ك كه هه‌میشه جێگاى ئۆمێدو هیواى خه‌ڵك بوبێـت و خۆشه‌ویستى ناو خه‌ڵك بوبێت ، ئاوا مامه‌له‌ى نزیكترین كه‌سه‌كانى خۆى بكات ؟؟. ئاخر ئه‌مه له كوێی ستراتیج و بیركردنه‌وه‌ى سه‌ركرده‌یه‌كى سیاسیدا جێیى ده‌كرێته‌وه ؟ .\nرزگارى حاجى كایل كه‌هیچ به‌رپرسیاریه‌تێكى له بزوتنه‌وه‌ى گۆڕاندا نه‌بوه، له عوسمانى حاجى محمود و قادرى حاجى على زیاتر ده‌ستى ده‌ڕۆیشت . له‌سه‌ر قسه‌ى ئه‌و ڕێباز حه‌ملان كرایه وه‌زیر . دكتۆر ئاكۆ حه‌مه كه‌ریم ژنى هێنابوو قه‌رزدار بوو ،هات له گرده‌كه به گرێبه‌ست دامه‌زرا .دواى ماوه‌یه‌كى كورت بازى به‌سه‌ره‌وه نیشته‌وه‌و كرایه ئه‌ندامى وه‌ڤدى دانوسان و دوایش خۆى دامه‌زراند به ڕاوێژكارى پله یه‌ك . به كاك نه‌وشیروانم وت كه‌ى ئه‌مه ڕه‌واى حه‌قه، وتى تازه له ده‌ستمان ده‌رچوو . به‌ڵام دواجار ده‌ركه‌وت هه‌موو ئه‌مانه به‌رنامه‌ى كاك نه‌وشیروان خۆی بوه .\nكه‌واته لێره‌وه بۆمان ده‌رده‌كه‌وێت و تێده‌گه‌ین كه بۆچى میلله‌تى كورد به‌مافه‌كانى خۆى نه‌گه‌یشتوه‌و نه‌بوۆته خاوه‌نى ده‌وڵه‌تى خۆى . هۆكاره‌كه‌ى ده‌گه‌ڕێته‌وه بۆ ئه‌وه‌ى له هیچ قۆناغێكى خه‌باتدا ، كورد خاوه‌نى هیچ سه‌ركرده‌یه‌ك نه‌بوه ، به ماناى سه‌ركرده . ئه‌وانه‌شى كه بونه سه‌ركرده‌و ده‌مڕاستى كورد ، له گێلایه‌تى خه‌ڵكه‌وه بوه كه كوێرانه دوایان كه‌وتون و گه‌وره‌یان كردون و دواجار بونه‌ته ماره‌كه‌ى شێخ هۆمه‌ر .\nئه‌وپشتیوانیه جه‌ماوه‌ریه به‌رفراوانه‌ى له ساڵى 1961 له سه‌ركرده‌كانى كورد كراوه‌و ئه‌وهه‌موو خوێنه‌ى له‌پێناوى ئه‌واندا ڕژاوه ، ئه‌گه‌ر له (عه‌به‌شه‌كه‌نه‌ش ) بكرایه ئه‌ویش ده‌بوو به‌سه‌كرده. هه‌موو كورد دواى مه‌لا مسته‌فا كه‌وت ، به‌ڵام هه‌رچى كردى بۆ خویی و نه‌وه‌كانى كردى . مه‌سعود بارزانیش به‌هه‌مان شێوه بۆ بنه‌ماڵه‌و نه‌وه‌كانى خۆى كار ده‌كات .\nمامجه‌لال له‌پێناوى ده‌سه‌ڵاتدا خوێنى هه‌زارانى ڕشت و ئیستا نه‌وه‌كانى خاوه‌ن ده‌سه‌ڵاتن . كاك نه‌وشیروان خۆى لێكردبوین به ئه‌سحابه‌وخدرى زینده‌و باوكى فه‌قیرو هه‌ژران ، دواجار شه‌قى له نزیكترین و خۆشه‌ویسترین نزیكه‌كانى خۆى هه‌ڵدا و هه‌مو به‌رهه‌مى ڕه‌نج و ماندوبونى نیو ملیۆن خه‌ڵكى بۆ كوڕه‌كانى خۆى برد . ئاخر ئه‌مه له كوێی ستراتیچى سه‌ركرده‌یه‌كى ناودارى كوردا جێگه‌ى ده‌كرێته‌وه ؟؟.\nكه‌واته ئه‌مانه هه‌ر له لاى میلله‌تێكى گیلى وه‌كو ئێمه سه‌ركرده‌ن .ئه‌گه‌ر ئه‌مانه سه‌ركرده‌ى گه‌لێكى وه‌كو ڤێتنام بونایه ، به‌ر نه‌فره‌تى مێژو ده‌كه‌وتن و ده‌خرانه زبڵدانى مێژووه‌وه ، نه‌ك ستایش بكرێن و یادیان بكرێته‌وه‌و سه‌ردانى مه‌زاره‌كانیان بكرێـت\nئه‌وه‌حاڵى گوزه‌رانى میالله‌ته‌كه‌مانه و مام جه‌لال و مه‌سعود بارزانى به یه‌كه‌وه 4 ملیار دۆلارى شیرینى گرێبه‌سته نه‌وتیه‌كان و یه‌ك ملیار و نیوى تریش كه له پۆَل برێمه‌ریان وه‌رگرت ، به‌كاشى بۆخۆیئان برد ، كه ده‌توانرا ژێر خانى ئابورى ئه‌م هه‌رێمه‌ى پی َبنیات بنرێت . باشه ئه‌وپاره‌یه چێ لێكراوه‌و ئێستا له كوێیه‌و لاى كێیه ، خه‌ڵك فه‌قیره‌و بۆچى ئه‌و پاره دزراوانه ناگه‌ڕێننه‌وه بۆ میلله‌ت ؟؟؟.\nكاك نه‌وشیروانیش هه‌رچى ڕه‌نجى شانى فه‌قیرو هه‌ژاران هه‌بوو كه كه‌وته به‌رده‌ستى بۆ نه‌وه‌كانى برد . كه‌واته ئێمه خاوه‌نى هیچ سه‌ركرده‌یه‌ك نین و نه‌بوین تا شانازیان پێوه بكه‌ین . به‌ڵام لاى گیله‌پیاوه‌كان ئه‌وانه هه‌ر سه‌ركرده‌ن و هه‌ر كه‌سێك باسیان بكات ، ئه‌گه‌ر بۆیان بكرێت ، سه‌رى حه‌وت حه‌وتى له‌سه‌ر ده‌برَن .\nدكتۆر یوسف و عه‌لى حه‌مه سالح و هوشیار عه‌بدوڵڵا ئاكۆ حه‌مه‌كه‌ریم و زۆركه‌سى تریش سودمه‌ندترین كه‌سانى ناو بزوتنه‌وه‌كه بون . ڕۆژێك له قادرى حاجى على و ڕۆژێك له‌عوسمانى حاجى مه‌حمود و ڕۆژێك له عومه‌رى سه‌ید عه‌لى و رۆِژێك له كوڕه‌كانى كاك نه‌وشیروان نزیك ده‌بونه‌وه‌و ، ڕۆژێكیشیان ، دژیان ده‌بون . له‌ناو ئه‌وانه‌دا هه‌بوو له دكتۆر به‌رهه‌مه‌وه نزیك بوو .\nكه‌سى واشیان تێدابوو موچه‌یان له به‌رپرسى ناو یه‌كێتى وه‌ر ده‌گرت . ڕۆژێك ئیسلامى و ڕۆژێك عیلمانى هه‌ر وه‌كو داشى دامه . ئه‌مانه ببون به‌گۆڕان بۆئه‌وه‌ى بازرگانى بكه‌ن و هه‌موو شتێكیان كردوه له‌پێناوى به‌رژه‌وه‌ندى خۆیاندا . ئه‌گه‌ر به وردى سه‌رنجى نوسینه‌كه‌ى دكتۆر محمد بده‌ن ، تێده‌گه‌ن ئه‌مانه چ جڕوجانه‌وه‌ریك بون و چ ڕۆڵێكى خراپ و قێزه‌ونیان بێنیوه‌و چۆن له‌سه‌ر حسابى ماندوبونى خه‌ڵكى تر بونه خاوه‌نى سامانى زۆر . له ڕاستیدا ئه‌م جۆره كه‌سانه پێیان ده‌گوترێت داعباى سیاسى . ئاخر ئه‌مانه‌بون ده‌سته گوڵه‌كانى كاك نه‌وشیروانى دوور بین و خاوه‌ن ستراتیچ . سه‌یر كه‌ن چۆن كاك نه‌وشیروان له ڕێگاى ئه‌مانه‌وه ، پاشقولى له شۆڕگێرَترین و ماندوترین و نزیكترین هاوڕێكانى خۆى گرت ، له پێناوى دواڕۆژى كوڕه‌كانى .\nحه‌مه تۆفیق یه‌كێك بوو له‌وانه‌ى پێش كاكنه‌وشیروانیش ده‌یگوت ئه‌وانه‌چین و با بڕۆن . هۆكاره‌كه‌شى بۆ ئه‌وه ده‌گه‌ڕایه‌وه كه ئه‌و هه‌ستى ده‌كرد كه‌ئه‌و دوانه‌ى تر خاوه‌نى كه‌سایه‌تى و ڕێزى تایبه‌تن و ئه‌میش حسابى بۆ ناكرێت . ئه‌مه هۆكارى ڕقى ئه‌م بوو به‌رامبه‌ر به‌عوسمانى حاجى محمود و قادرى حاجى على .حه‌مه تۆفیق خرابترین و ناشیرینترین ڕۆڵى خراپى بینیوه له گردى زه‌رگه‌ته‌و زۆرترین هه‌وڵى داوه بۆپه‌راوێز خستنى ئه‌ودوو براده‌ره. له كاتێكدا كه‌مترین ڕۆڵى باشه‌ى هه‌بوه .\nباشه كێ ده‌ستى گرتوى و بۆچى تۆش خۆت ناكه‌یته خۆشه‌ویستى ناو خه‌ڵك ؟؟. مسته‌فاى سه‌ید قادر و سه‌ید عومه‌ر و جه‌لال جه‌وهه‌ریش هه‌وڵى په‌ڕاوێز خستنى ئه‌ودوو به‌ڕێزه‌یان داوه ، به‌ڵام ئه‌وان به‌ئاشكرا وه‌كو حه‌مه تۆفیقیان نه‌كردوه‌و سیاسیانه‌وله‌خشكه‌وه‌و له په‌ناوه خه‌ڵكیان لێ هانداون . دواجار ئه‌وانیان كرده په‌یژه‌و پییاندا سه‌ركه‌وتن و به مه‌رامه‌كانى خۆیان گه‌یشتن .\nله كاتێكدا خه‌ڵك له‌سه‌ر گۆڕى كاك نه‌وشیروان فرمێسكیان ده‌ڕشت و شینو شه‌پۆِڕیان ده‌كرد، داعبا سیاسیه‌كانى گرده‌كه به دزیه‌وه خه‌ریكى كۆبونه‌وه بون و به‌رنامه‌ى ئه‌وه‌یان داده‌نا چۆن وبه‌شێوه‌یه‌ك موڵك و ماڵى گۆڕان له‌سه‌ر نه‌وه‌كانى كاك نه‌وشیروان تاپۆ بكه‌ن . ئاخر ئه‌مه‌یه گێلیه‌تى خه‌ڵك . عه‌زیز نه‌سین ڕۆمانه‌كه‌ى بۆ ئه‌م میلله‌ته گێله نوسیوه . گیله پیاوه‌كان سنگ ده‌كوتن و ئه‌وانه‌شى فێڵ زانن به دواى گۆشتى سنگدا ده‌گه‌ڕێن بیخۆن .\nدكتۆر محمد زۆر به درێژى باسى كه‌سایه‌تى و ڕۆڵى ئه‌وانه‌ى كردوه كه بونه هۆكارى ده‌رپه‌ڕاندنى عوسمانى حاجى محمود و قادرى حاجى على و دڵسۆزه‌كانى تر . ئه‌وانه‌ى له پێناوى پۆست وپله پاره‌دا بزوتنه‌وه‌ى گۆڕانیان به‌پارتى فرۆشت . ئه‌وانه‌ى هه‌وڵیان دا مومته‌له‌كاتى بزوتنه‌وه‌ى گۆڕان بكرێته موڵكى تایبه‌تى نه‌وه‌كانى كاك نه‌وشیروان .\nكاك نه‌وشیروان له پێناوى ئه‌وه‌ى دواڕۆژى كوڕه‌كانى زامن بكات ئه‌م داعبا به‌ناوسیاسیانه‌ى هێنایه پێشه‌وه‌و كردنى به ده‌مڕاستى بزوتنه‌وه‌كه . دواجار سه‌ركردایه‌تى بزوتنه‌وه‌كه كه‌وته ده‌ستى كه‌سانێكى چاو چنۆك و چاو برسى ، هه‌لپه‌رست , بێ وه‌فا به‌رامبه‌ر به گۆڕان خوازان . ئه‌وانه‌ى ته‌نها بیریان له به‌رژه‌وه‌ندى خۆیان ده‌كرده‌وه . له ڕاستیدا ئه‌وانه ته‌نها له داعبا ده‌چن . دواجار داعباكان ماڵیان له خانه خوێ حه‌رام كرد و خۆیان بونه خانه خوێ . ئێستا كاتى ئه‌وه‌یه‌هه‌موو گۆڕانخوازانى دلسۆز و به‌ئه‌مه‌ك ئه‌م داعبا سیاسیانه‌ى بزوتنه‌وه‌ى گۆڕانیان گه‌یانده ئه‌م بارودۆخه ، باش بناسن .ئه‌وه بزانن ئه‌گه‌ر سبه‌ى شتێكى تازه دروست بكرێت ، هه‌ر زوو ئه‌م هه‌ل په‌رستانه خۆى تێده‌خزێنن له‌پێناوى ده‌سكه‌وتى خۆیاندا . كاتى ئه‌وه‌یه باش ئه‌مانه بناسن .\nكۆتا پرسیارم له خۆمى گیل و ئێوه‌ى گیل و هه‌مومانى گێل ئه‌وه‌یه : مه‌لا مسته‌فا كارى بۆ خۆیی و نه‌وه‌كانى كرد . مه‌سعود بارزانى كارى بۆ خۆیی و نه‌وه‌كانى ده‌كات و ئێستا ده‌یه‌وێت برازاكه‌شى په‌راوێز بخات . مامجه‌لال كارى بۆ خۆیی و نه‌وه‌كانى كرد . كاك نه‌وشیروانیش كارى بۆ نه‌وه‌كانى كرد . ئه‌مانه هه‌مویان خوێنى نه‌وه‌كانى ئێمه‌یان ڕشت له‌پێناوى به‌رژه‌وه‌ندى خۆیان ونه‌وه‌كانیان و كۆیله‌و نزیكه‌كانى خۆیان و له‌سه‌ر حسابى خوێنى ئێمه‌و باوك و باپیرمان بونه خاوه‌نى سامانى زۆر .\nباشه ئه‌وان پاره‌یان زۆر بێت به‌من چى ، به تۆچى، به ئێوه چى ، به هه‌مو ئێمه‌ى گیل چى ؟؟ . ئێستا موچه بۆ خه‌ڵك نییه ، ئه‌وانیش هه‌رچى سامانى ئه‌م وڵاته هه‌یه به تاڵان بردویانه . بیر بكه‌نه‌وه هیچى ده‌ده‌ن به‌ئێمه ؟؟. باشه تاكه‌ى ئاوا به گیلى بمێنینه‌وه‌و شه‌ڕ له‌سه‌ر ئه‌وان بكه‌ین ، شه‌ڕ بۆ ئه‌وان بكه‌ین ، خوێنى یه‌كترى له‌سه‌ر ئه‌وان بڕێژین ماڵى خۆمان له‌سه‌ر ئه‌وان وێران بكه‌ین .\nتاكه‌ى عاقڵ نه‌بین و ئه‌وان ئێمه به‌كار بهێنن، ئاخر به‌س نیه‌و تاكه‌ى كوڕى خۆمان بكه‌ین به قوربانى كوڕى ئه‌م تاڵانچی و نیشتمانفرۆشانه ؟؟. ئێستا كاتى ئه‌وه‌یه هه‌مومان یه‌ك بگرین و ڕوبه‌ڕویان ببێنه‌وه‌و داواى حه‌قى خۆمان بكه‌ین و چیتر ڕێگا نه‌ده‌ین ئه‌وانه ئێمه‌بچه‌وسێننه‌وه‌و بۆ مه‌رامى خۆیان به‌كارمان بهێنن .\nكاتى ئه‌وه‌یه حه‌مله‌ى هوشیاركردنه‌وه‌ى جه‌ماوه‌ر ڕاگه‌یه‌نین له‌پێناوى گێرانه‌وه‌ى مافه‌كانمان و ڕاماڵینى ئه‌م داعبا تاڵانچیانه . ئاخر ئه‌مانه داعباى سیاسى نین: كه به‌به‌ر چاومانه‌وه نه‌وتى كوردستان تاڵان فرۆش ده‌كه‌ن ، پاره‌ى گومرگه‌كان به تاڵان ده‌به‌ن .داهاتى ناوخۆ بۆخۆیان ده‌به‌ن ، هه‌رچى زه‌وى باشى شاره‌كان هه‌یه به‌تاڵانى ده‌به‌ن . یه‌ك دۆلار و یه‌ك به‌رمیل نه‌وتیش به به‌غدا ناده‌ن. موچه به هاوڵاتیان ناده‌ن وده‌ڵێن به‌غدا به‌شه بودجه‌مان بۆ نانیرێت . باشه هه‌رێم چ حه‌قێكى له‌سه‌ر به‌غدا هه‌یه؟. بۆ ئه‌وه‌ى موچه‌ش نه‌ده‌ن ،شه‌ڕى په‌كه‌كه ده‌ست پێده‌كه‌ن . ئه‌وه‌تا په‌ڕله‌مانى به‌غدا بڕیاریدا ئه‌وبڕه پاره‌یه‌ش بۆ هه‌رێم نه‌نێرێت . فه‌رمون چ ڕێگایه‌كى سه‌خت هه‌یه با تاڵانچیه‌كان بیگرن . له بیرتانه ده‌تان گوت به‌غدا ئیفلاسى كردوه‌و نه‌وتى خۆمان بۆ خۆمان ده‌فرۆشین و ئابورى خۆمان سه‌ربه‌خۆ ده‌كین ؟؟. ئابوریتان سه‌ربه‌خۆ نه‌كرت ، به‌ڵكو سامانى ئه‌م وڵاته‌تان تاڵان كرد ، ئه‌ى چاو چنۆكى بێ ئابڕوینه . با بزانین ئێستا چى ده‌كه‌ن ؟؟.\nده‌ركه‌وت ئه‌وانه نه دڵسۆزى گه‌ل و نیشتمانن و نه‌سیاسه‌ت مه‌داریشن ، ئه‌وانه داعباى سیاسین و گورگن و له‌پێستى مه‌ڕدا خۆیان نمایش ده‌كه‌ن . ئه‌وانه ته‌نها بۆخۆیان و نه‌وه‌كانیان كاریان كردوه‌و كارده‌كه‌ن .\nكه‌واته ئه‌گه‌ر ئێمه هه‌ر پشتیوانى ئه‌وانه بكه‌ین ، حه‌قى ئه‌وه‌مان نییه گله‌ییان لێ بكه‌ین ، چونكه ئه‌وه خۆمانین زوڵم له خۆمان و ماڵ و مناڵمان ده‌كه‌ین و حه‌زمان له كۆیلایه‌تییه . هیچ كه‌سێك به دیكتاتۆرى له دایك نابێت ،ئه‌وه مرۆڤه گه‌مژه‌و گیل و كۆیله‌و ماستاو چییه‌كانن كه دیكتاتۆر بۆ خۆیان دروست ده‌كه‌ن و ده‌یانكه‌نه ئاغاو ده‌م سپى و پێشه‌نگى خۆیان .\nسه‌د مه‌خابن ئه‌م نوسینه‌م ته‌واو نه‌كردبوو ، كه هه‌واڵى مه‌رگى ناوه‌ختى كاك قادریان پێ ڕاگه‌یاندم . به‌ڕاستى كۆستێكى گه‌وره‌بوو ، برینێكى قوڵى خسته جه‌سته‌مانه‌وه . تۆ بڵێی ئه‌وانه‌ى موئامه‌ره‌یان دژى كاك قادر ده‌كردو تۆمه‌تیان ده‌دایه پاڵ و ئینقیلابى سپییان به‌سه‌ردا ده‌كرد ، شه‌رمه‌زارنه‌بن و چۆن له ڕویان دێت به‌شدارى مه‌راسیمى به خاك سپاردنه‌كه‌ى بكه‌ن ؟؟.


لەهەولێر دزەكانی بازاڕی كوران و نەورۆز دەستگیركران\nپۆلیسی هەولێر دەڵێت چوار ئافرەتایان دەستگیركردوە كە لەبازاڕی كوران و نەورۆزی هەولێر بڕێكی زۆر پارەو زێڕو مۆبایلیان دزیوەو دانیان بەتاوانەكەشیانداناوە.\nچەندین دوای ئاگاداركردنەوەی پۆلیس بەبوونی چەند ڕووداوێكی دزیكردن لە بازاڕی كوران و نەورۆز، پۆلیس دۆسیەی لێكۆڵینەوەی بۆ ئەم ڕووداوە كردەوە و توانی ناسنامەی چوار تۆمەتبار ئاشكرا بكات و دەستگیریان بكات.\nپۆلیسی هەولێر لە راگەیەنراوێكدا كە وێنەیەكی گەیشتوەتە PUKmedia ئاماژەی بەدەستگیركردنی ئەو تۆمەتبارانە كردوە، لەوبارەیەوە موقەدەم هەیسەم جرجیس یونس بەرپرسی نوسینگەی نەهێشتنی تاوانی راستی رایگەیاندوە: ئاگاداركراینەوە بەبوونی چەند روداوێكی دزیكردن لە بازاڕی كوران و نەورۆز، ئێمەش دۆسیەی لێكۆڵینەوەبان بۆ ئەم روداوە كردەوەو دەستمان كرد بەلێكۆڵینەوە، دوای كۆكردنەوەی زانیاری و پشتبەستن بەكامێرای چاودێری توانیمان ناسنامەی چوار تۆمەتبار ئاشكرا بكەین كە هەرچواریان ئافرەتن و دواتر دەستگیریان بكەین.\nدەشڵێت: تۆمەتباروكان ناویان (ع.ع.ی)، تەمەن 23 ساڵان، (س.ع.ی)، تەمەن 20 ساڵان، (ن.ع.ع.)، تەمەن 16 ساڵان، (ك.ع.ع.)، تەمەن 23 ساڵانەو دوای دەستگیركردنیان دانیانناوە بەتاوانەكانیان كە هەڵسابوون بەدزینی بڕێكی زۆر پارەو زێڕو مۆبایل لە بازاڕی كوران و نەورۆز.\nبەپێی راگەیەنراوەكە: پەڕاوی لێكۆڵینەوەیان بۆ رێكخراوەو رەوانەی بەردەم دادوەر كراوەو بڕیاریداوە بەبەندكردنی تۆمەتباران بە پێی ماددە (٤٤٦) لە یاسای سزادانی عیراق.


بەپێی پێشبینییە کەشناسییەکان، لە سبەینێوە شەپۆلێکی مامناوەندی بارانبارین تەواوی ناوچەکانی هەرێمی کوردستان دەگرێتەوە و دوو ڕۆژ دەخایەنێت.\nئاراس جەبار، کەشناسی دیاریی هەرێمی کوردستان لە ڕوونکردنەوەیەکدا (9-2-2022) دەڵێت، سبەینێ پێنجشەممە ھەرێمی کوردستان دەکەوێتەوە ژێر کاریگەری نزمەپاڵەپەستۆیەکی دەریای ناوەراست و لەگەڵ ھاتنی برێک شێی دەریای سوور شەپۆلێکی پچر پچر و مامناوەندی بارانبارین لەکاتەکانی بەیانیەوە ناوچە جیاجیاکان دەگرێتەوە وە لەناوچە شاخاویە سنوریەکاندا بەفر دەبارێت.\nدەشڵێت، لەگەڵ زیادبوونی خێرای با لە ئاراستەی باشوری رۆژھەڵاتەوە بەتایبەت لەناوچەکانی سنوری گەرمیان و پارێزگای کەرکوکدا بە خێرای 15 بۆ 30 کیلۆمەتر لە کاتژمێرێکدا کە ئەبێتە ھۆی بەرزبوونەوەی تۆز و خۆڵ لەم ناوچانەدا، پلەکانی گەرما بەراورد بە ئەمڕۆ بە ڕێژەی 2 تا 3 پلەی سیلیزی نزمدەبنەوە.\nئەو کەشناسە پێشبینیشی کردووە کە "کاریگەری شێ و پاشماوەی ئەم شەپۆلە لە ڕۆژی ھەینیدا لەسەر ناوچەکە بەردەوامی ئەبێت بەتایبەت لەکاتەکانی نیوەرۆ بۆ ئێوارەدا ئەگەری چربوونەوەی ھەورەکان ئەبێت بە شێوەی چالاکبوونی ھەورە بروسکە و تاوە باران بەشێوەی کەشی بەھارەی لەناوچەی جیاجیادا لەھەندێ ناوچەش ئەگەری بارینی تەرزە ئەبێت، لە کاتەکانی شەودا بەیەکجاری کۆتای پێدێت و کەش ئاسای ئەبێتەوە".\nلەبارەی ’’هەڵهاتنی سەرۆکی دەزگای زانیاری بۆ هەولێر’’ زانیاری ئاشکرا دەکرێت\n2022.02.24 - 21:31\nنوێترین زانیاری لەبارەی تەندروستیی ئەو ژنەی لەلایەن هاوسەرەکەیەوە سووتێنرا\n2022.02.21 - 11:16\nکاریگەرییەکانی شەڕی ئۆکراینا لەسەر هەرێمی کوردستان دەرکەوت\n2022.02.25 - 22:32\nکۆمەڵ لەسەر هێرشی ڕووسیا و دیمەنی نوێژی چیچانییەکان هاتەدەنگ\n2022.02.25 - 19:26\nهاووڵاتییەک لەسەر پردی کۆبانێ خۆی هەڵدایە خوارەوە\n2022.02.25 - 16:06


سزا نوێیەکانی ئەمەریکا بانک و دەسەڵاتدارە دەوڵەمەندەکانی ڕووسیا دەکەنە ئامانج\nڕۆژی چوارشەممە ئەمەریکا سزای بەسەر دەیان کەس و لایەنی ڕووسیدا سەپاند، لەوانەش بانکی بازرگانی ڕووسیا و کۆمپانیایەکی کریپتۆکەرەنسی ڕووسی.\nوەزارەتی خەزێنەی ئەمەریکا لە بەیاننامەیەکدا وتی وڵاتەکە سزای بەسەر بانکی بازرگانی ڕووسیا ترانسکاپیتالدا سەپاندووە کە نوێنەرەکانیان کۆمەڵێک بانکیان هەیە لە ئاسیا، لەوانەش لە چین، هەروەها لە ڕۆژهەڵاتی ناوەڕاستیش و هەوڵیانداوە یارمەتی ڕووسیا بدەن لە خۆزینەوە لە سزاکانی ڕۆژئاوا.\nهەروەها ئەمەریکا سزای بەسەر تۆڕێکی جیهانی زیاتر لە 40 کەس و لایەندا سەپاندووە کە لەلایەن دەسەڵاتداری دەوڵەمەندی ڕووسی کۆنستانتین مالۆفیڤەوە ڕابەرایەتی دەکرێن، هەروەها سزای بەسەر ئەو ڕێکخراوانەشدا سەپاندووە کە " ئەرکی سەرەکییان کارئاسانیکردنە بۆ لایەنەکانی ڕووسیا تاوەکو خۆیان لە سزاکان بدزنەوە."\nوەزارەتی خەزێنەی ئەمەریکا سزای بەسەر ئەو کۆمپانیا ڕووسیانەشدا سەپاندووە کە لە بواری پیشەسازی کریپتۆکەرەنسیدا کاردەکەن و گوایە سێیەمین گەورەترین کۆمپانیان لە جیهاندا. کۆمپانیای بیتڕیڤەر و 10 لایەنی سەر بە کۆمپانیاکەی کردۆتە ئامانج، هۆشداریشیدا لەسەر ئەوەی ئەمەریکا پابەندە بەوەوە کە ڕێگە بە هیچ ئامڕازێک نەدات ببێتە هۆی ئەوەی سەرۆکی ڕووسیا ڤلادیمیر پوتن بتوانێت لەڕێیانەوە خۆی لە کاریگەرییەکانی سزاکانی سەر ڕووسیا بدزێتەوە.\nجێگری وەزیری خەزێنەی ئەمەریکا بۆ هەواڵگری تیرۆر و دارایی بڕایان نیڵسن وتی " خەزێنەی ئەمەریکا هەموو ئەوانە دەکاتە ئامانج کە دەیانەوێت ڕووسیا لە سزاکان بدزنەوە یاخود هەوڵی بۆ دەدەن، چونکە ئەوان پشتیوانی لە جەنگە دڕندانەکەی پوتن دەکەن."\nوتیشی " ئەمەریکا کاردەکات بۆ ئەوەی دڵنیا ببێتەوە لەوەی ئەو سزایانەی کە بە هەماهەنگی لەگەڵ هاوبەشە نێودەوڵەتیەکانماندا سەپاندوومانن بەسەر ڕووسیادا، تواناکانی کرێملن کەم بکەنەوە بۆ دەستکەوتنی هێز و کۆمەکیکردنی داگیرکارییەکەی."\nجێی ئاماژەیە لە سەرەتای داگیرکارییەکەی ڕووسیاوە لە ئۆکرانیا لە 24 ی مانگی دوودا، ئەمەریکا کۆمەڵێک سزای بەسەر ڕووسیادا سەپاندووە، سزای بەسەر بانکە گەورەکانی ڕووسیا و ڤلادیمیر پوتنیشدا سەپاندووە.


فیفا ماوه‌ی كاركردنی ده‌سته‌ی ئاساییكردنه‌وی تۆپی پێی عێراقی درێژكرده‌وه – SNN\nHome›وەرزش/ناوخۆیی›فیفا ماوه‌ی كاركردنی ده‌سته‌ی ئاساییكردنه‌وی تۆپی پێی عێراقی درێژكرده‌وه\nفیفاو یەکێتیی تۆپی پێی عێراق\nیه‌كێتیی تۆپی پێی نێوده‌وڵه‌تی ( فیفا ) بڕیاریدا به درێژكردنه‌وه‌ی ماوه‌ی كاركردنی ده‌سته‌ی ئاساییكردنه‌وه‌ی یه‌كێتیی تۆپی پێی عێراق بۆ ماوه‌یەکی نوێ ،پاش ته‌واو بوونی كاره‌كانی كه پێیراسپێردرابوو بۆ به‌رێوه‌بردنی كاروباری تۆپی پێی عێراق له 3ی نیسانی رابردووەوە .\nدەسته‌ی ئاساییكردنه‌وه له به‌یاننامه‌یەكیدا وتی:” فیفا ئێواره‌ی رۆژی هه‌ینی رابردوو نووسراوێكی فه‌رمی ناردووه بۆ ده‌سته‌ی ئاساییكردنه‌وه ، تیایدا ستایشی ئه‌و كارانه‌ی كرد كه به دەسته‌كه سپێردراون له به‌رێوه‌به‌رانی كاروباری یه‌كێتیی تۆپی پێی عێراق و جێبه‌جێكردنی ئه‌ركه‌كانی لە ماوەی رابردوودا.\nهوشام محه‌مه‌د وته‌بێژی ده‌سته‌ی ئاساییكردنه‌وه بۆ میدیا عێڕقییەکان وتی:”فیفا ستایشی توانا و كاری ده‌سته‌كه‌ی كردووه له ماوه‌ی شه‌ش مانگی رابردوودا ، سەرەڕای سپاردنی به ئه‌ركی نوێ له پاڵ ئه‌ركه سه‌ركییه‌كانی ، ئه‌ویش داڕشتنی یاسای بنه‌ڕه‌تی و یاسای هه‌ڵبژاردنە بۆ یه‌كێتییه لاوه‌كییه‌كانی شاره‌كان “.\nهه‌روه‌ها محه‌مه‌د وتی:” فیفا بڕیاریدا به درێژكردنه‌وه‌ی ماوه‌ی كاركردنی ده‌سته‌ی ئاساییكردنه‌وه بۆ ماوه‌ی 9 مانگی تر له 30 حوزیرانی 2021 ته‌واو ده‌بێت بۆ ته‌واو كردنی ئه‌و ئه‌ركانه‌ی ده‌ستیپێكردبوو.


لەبەردەم پارکی تاکسییەکانی هوتێڵێک چاوەڕوانی موسافرێکم دەکرد. زۆرم برسی بوو. ئارەزووی خواردنی سەلاتێکی بە هەنارم دەکرد. بیرم لەوەش دەکردەوە کە لەژیاندا ئاواتم بوو ببم بە چێشتلێنەر. ڕەستورانێکم هەبێت خۆشترین خواردنی تیا بفرۆشم. بە بۆچووونی من چێشتلێنانش هونەرە.\nمرۆڤ ئەگەر ببێت بە پزیشک یان ئەندازیار یان سەرۆک لەدواجار حەز بەچێشتی خۆشدەکات.\nبەلام لەبەرئەوەی رەستورانش کارێکی ئاسان نییە، هەردەم ترساوم خۆم لەم بزنسە بدەم.\nموسافرەکەم دەرگەی کردەوە و ناوی خۆی پێوتم. منیش فەرمووم لێکرد.\nلە کورسییەکەی تەنیشتمەوە دانیشت. وتی : ڕۆژێکی خۆشە.\n+ هەموو ڕۆژەکان خۆشن ئەگەر مرۆڤ دڵی خۆشبێت.\nئەو ناونیشانەی ئەو بۆی دەچوو هۆڵی کۆنفراسی حزبەکان بوو.\n+ ئەمڕۆ کونفراسی حزبی هەیە؟\n- نەخێر...فاڵ گرتنەوەمان هەیە..\n+ فاڵ دەگریتەوە..\n- بەلێ من ناو لەپی دەست دەخوێنمەوە.\nدەستی ڕاستم بۆ درێژکرد و وتم فەرموو...\nلەناو جانتاکەی زەڕەبینێکی دەرکرد و لایتێکی لەناو دەستم داو کەوتە خوێندنەوەی:\n- سەرەتا تۆ زۆر برسییتە...\n+ بەچی دەزانیت؟\n- کە مرۆڤ برسی بێت پێستەی دەستی دەگۆڕێت، لەبەرەئەوەی پێویستی بە ڤیتامیناکان دەبێت...دواجار تۆ کەسێکی ماندووی بە ناچاری کاری تاکسی دەکەیت...بە بڕوای من تۆ دەبوو لە چێشتخانەیەک کار بکەیت....بەلام هەرگیز ئەم کارەت ئەنجام نەداوە لەبەرئەوەی چێشت لێنان و کابانیت وەک پیشەیەک هەڵنەبژاردوە. هەروات زانیوە ئەگەر ببیت بە مامۆستا باشترە لەوەی ببیت بە کابان...تۆ لە ژیانتا پێچاوپێچ و سەرلێشێوانە ژیاویت..\nسەرم سووڕمابوو ئەم موسافرە چۆن دەتوانێت مێشکم بخوێنێتەوە. لێم پرسی : بەڵگەت چییە؟\n- خەتەکانی ناو دەستت خوار و پچڕپچڕن...بەلام ناتوانم هەموو نهێنییەکانی خوێندنەوەی دەستتت بۆ بدرکێنم. کەچی دەتوانم پێت بلێم لە خؤشەویستیا فەشەڵت هێناوە...لە ڕووی کۆمەلایەتیا لە پەیوەندییەکان دەترسێیت.\n+ ئەوەی تۆ دەیلێیت هەمووی ڕاستە...ئایە دەتوانیت ئاییندەش بخوێنیتەوە.\nزەڕەبینەکەی خستە گیرفانی چاکەتەکەی... بۆ ساتێك بێدەنگ بوو... لەبەردەم بەنزیخانەیەک تێپەڕین.\nمن سەیری گێچی بەنزینەکەم کرد...لە نیوە کەمتر بوو. لە دڵی خۆم وتم : ئێواران هەرزانتر دەبێت...تانکییەکەم پڕ دەکەم.\nموسافرە فاڵچییەکە ئاوڕێکی لێمدایەوە و وتی : چاوەڕوانی ئێوارە نرخی بەنزین هەرزانتربێت؟\n+ تۆ شێتم دەکەیت...چۆن ئەم هەموو زانیارییەت کۆکردۆتەوە کە مێشكی مرۆڤ بخوێنیتەوە؟\n- بەو شێوەیە قورس نییە...چاوم لێبوو، کاتێ بەنزیخانەکەت بینی، سەیری نرخی بەنزینت کرد...\nتا گەیشتینە بەردەم هۆڵی کۆنفراسەکە بێدەنگ بووم. پاشان ئەم بێدەنگییەم شکاند و لێمپرسی:\n+ ئایە دەچیت ناو لەپی بەرپرسەکان دەخوێنیتەوە؟\n- نەخێر...دەچم ڕاپۆرتی ناو لەپی دەستی تۆ بەوان دەدەم.\n+ بۆ چی ناو لەپی دەستی من ئەوەندە گرنگە..\n- ئێوارە سەیری هەوالەکان بکە بزانە کاندیدەکان باسی چیدەکەن...بۆ ئەوەی تۆ بچیت دەنگیان بۆ بدەیت.\nهەرچەندە من حەز بە دەنگدان و هەڵبژاردن ناکەم چونکە دەزانم بە گۆڕانی حزبێک هیچ لە بەرنامە و سیستەمی دەوڵەت ناگۆڕدرێت. بەلام لەبەرئەوەی ئەم موسافرەم وەک سحرباز بوو ناچار ئێوارە لە تەلەفزیۆنەوە گوێم بۆ هەواڵەکان گرت.\nلە چاوپێکەوتنێکا یەکێ لە کاندیدەکان دەیگووت : پێویستە ..نرخی بەنزین داگرین...شوفێری تاکسییەکان شەوڕۆژ کاردەکەن بەشێکی زۆری ڕۆژانەکەیان بۆ بەنزین دەچێت. ئەگەر بەنزین هەرزان بێت شوفێرەکان دەتوانن کاژمێری کار کەمتر کەنەوە و کرێ موسافیرەکانش هەرزانتربێت.\nشەو پێشئەوەی بنووم بیرم لەوە دکردەوە کە ئەمجارەیان بچم بۆ دەنگدان...بەلكو ئەمجارەیان کاندیدە نوێکان بتوانن خۆشگوزەرانمان بکەن و بەنزینش هەرزان کەن.


هەندێك پرسیاری گێلانە بەڵام وتنی جێگای خۆیەتی (په‌ڕه 1) - گشــتی - مـه‌كۆی خەیاڵ\nهەندێك پرسیاری گێلانە بەڵام وتنی جێگای خۆیەتی (په‌ڕه‌ی 1 له 5)\nمـه‌كۆی خەیاڵ » گشــتی » هەندێك پرسیاری گێلانە بەڵام وتنی جێگای خۆیەتی\nپه‌یام [ 1 بۆ 15 له 71 ]\n1 بابه‌ته‌كانی mirror 2009-04-22 3:02:24 AM (دەستکاری کراوە: mirror 2009-04-22 3:11:50 AM)\nبابه‌ت: هەندێك پرسیاری گێلانە بەڵام وتنی جێگای خۆیەتی\n[size=16]سڵاو چۆنن ئەمەویست هەندێك پرسیار بكەم پرسیرەكان زۆر بێ ئەقڵانەیە بە ڵام چیبكەم هەرچەند بیر ئەكەمەوە ئایا بۆچی وایە لەراستیدا پرسیارەكان وەڵامیان ئاسانە بەڵام وتنیان سەیرە بزانە بەلای تۆشەوە سەیرە\n-- باشە بۆچی هەموو شتێك بە داوی جاڵجالۆكە تەلەی جاڵجالۆكە ئەنوسێت، كە چی بەخۆی پێوەنانوسێت\n--سیكۆتینی فەوری كە پێی ئەڵێین (لەحیم فەوری) هیچ شتێك نیە نەیگرێت ئایا بۆچی بە دیوی ناوەوەی نانوسێت\n--بێگومان هەموومان گوێمان لە خێرایی رووناكی بووە باشە ئەی خێرایی تاریكی چەندە\n--ئەو جێگایانەی مین رژێن كراوە وە قطعەیەك لەناو جێگایەكان دراوە نوسراوە (رۆیشتن قەدەغەیە) ئەی ئەم قطعەیە چۆن لەوێ دانراوە\n--هەموومان ئەزانین كە هۆتێلەكان یان هەندێك سوپەرماركێت 24سەعات كراوەتەوە باشە بۆ دەرگاو قفلیان داناوە\n--بێگومان هەمووان ئەزانین ئەڵێن خواردنی سەوزەوات كێشت كەم ئەكات باشە فیل خواردنی تەنها سەوزەواتە ئەی بۆ كێشی كەم ناكات\n--لەوانێیە گوێت لە تەیارە خۆ كوژیەكانی یابانیەكان بووبێت كاتێك خۆیان تەقاندەوە ئایا ئەزانی كە كڵاوی پارێزگاریان لە سەردابوو بۆچی ههههههههه\n--تۆ قەڵەویت ئەگەر بتەوێت كێشت كەم كەیەوە بێگومان یەكێك لە وەرزشە سەرە كیەكان رائەكەیت بۆ پێشەوە ،ئەی ئەگەر بۆ دواوە راكەییت ئایا كێشت زیاد ئەكات، هههههه ئێ وەنیه\n--باشە بەس بزانم بۆ دەمت ماندوو ئەكەیت بنێشت ئەجوی \nئەگەر شتێكی تر هە یە پێت سەیر بێت بیڵێ[/size]\n2 وه‌ڵامه‌كانی XEYAL 2009-04-22 4:17:07 AM\nوه‌ڵام: هەندێك پرسیاری گێلانە بەڵام وتنی جێگای خۆیەتی\nشتی سەیر هەر زۆر زۆرە یەکێک لەوانەی کە ئێستا بەبیرمە ئەوەیە:\nمرۆڤ دەزانێت رۆژێک دادێ هەر دەمرێت وایە یان نا؟ باشە ئەی بۆچی مرۆڤ ئەوەندە چاو قایم و بێ شەرم و نەترسە؟؟\nلێڕە ئەم جۆرە پرسیارانە لەیەکتر دەکەین و بەپێی توانا وەلامی یەکتر دەدەینەوە(ئەگەر توانیمان:) )[/size]\nبابەتەکەش جێگیر کرا.\n3 وه‌ڵامه‌كانی italian boy 2009-04-22 12:07:54 PM\nراستە پرسيارەکان هەمووی لە جێگای خۆيەتی و زۆر جوانن\nبەڵام وەڵام دانەوەييان زۆر گرانە....دەستت خۆش بێت بۆ ئەم بابەتە بە هيوای بەردەواميت.......\nبه خێر بێن بۆ >> کۆرگه‌ی ديڤيدی بۆ کورد\nitalian boy's ماڵپه‌ڕ\n4 وه‌ڵامه‌كانی mirror 2009-04-22 12:12:33 PM\nنا بەرێزم هیچ شتێك نیە وەڵامی نەبێت تەنها ئەوە نەبێت كەنوسیومە -(-تۆ قەڵەویت ئەگەر بتەوێت كێشت كەم كەیەوە بێگومان یەكێك لە وەرزشە سەرە كیەكان رائەكەیت بۆ پێشەوە ،ئەی ئەگەر بۆ دواوە راكەییت ئایا كێشت زیاد ئەكات )--مەبەستم ئەوەیە بۆچی تەنها بۆ پێشەوە را ئەكەن\n5 وه‌ڵامه‌كانی XEYAL 2009-04-22 2:57:25 PM\nمەبەستم ئەوەیە بۆچی تەنها بۆ پێشەوە را ئەكەن\nچوونکە کەس ناتوانێت بەرەو دواوە رابکات;)\n6 وه‌ڵامه‌كانی mirror 2009-04-22 8:50:41 PM\nمنیش بەبەستم ئەوەیە\n7 وه‌ڵامه‌كانی Canny 2009-05-09 3:00:34 PM (دەستکاری کراوە: Canny 2009-05-09 3:02:52 PM)\n[size=24]پرسیارەكــان زۆر جوانن ...وەلاَمی یەكەم پرسیار\nباشە بۆچی هەموو شتێك بە داوی جاڵجالۆكە تەلەی جاڵجالۆكە ئەنوسێت، كە چی بەخۆی پێوەنانوسێت\nلەبەرئەوەی جاڵجاڵۆكە لەشی لەو مادەیە دروستكراوە كە داوی جاڵجاڵۆكە جگە لەو ماددەیە نەبێت هەموو ماددەیەكی دیــكە دەگرێت ،،ئەوەش یەكێكــە لە موغجیزەكــان...بەلاَم پرسیاری من ئەوەیە ..\nبۆچی مرۆڤ لە كاتێكا دەزانێ كە شتێك ئەوی درووستكردووە بەلاَم بڕوای تەواو بەوشتە ناهێنێ ،،\nبۆچی مرۆڤ پێش ئەوەی دەست داتە كارێك دەزانێ كە لێ ی پەشیمان دەبێتەوە كە چی كــارەكەش دەكــات\nبۆچی مرۆڤ دەزانێ دەمرێت بەڵام خۆی بۆ حازرناكـــات.\nبۆچی زۆربەی مرۆڤ كاتێك بڕوای بە عشق ی‌یە بەلاَم لەناكاوێك عاشق دەبێت..\nبەڵام تەنها ئامۆژگاریم بۆتان پێش ئەوەی دەست بەهەركارێك بكەن كە خوا پێی ناخۆشــە بزانن كە خوا دەتانبینێ دەبــا پێكەوە لێرەوە بگەڕێینەوە لای پەروەردگــار و بڵێین خوایــە لێمان خۆشبــە خوایــەخۆشمان دەوێیت ،،،،[/size]\n8 وه‌ڵامه‌كانی XEYAL 2009-05-09 3:59:56 PM\n....بەلاَم پرسیاری من ئەوەیە ..\nبا شتێک بڵێم.. مرۆڤ زۆر نەترس و ڕووقەیمە.\nباشە ئێمە هەموومان دەزانین کە دەمرین یان نا؟\nئەی بۆچی ئەو هەموو دووژمندارییە و خیانەت و ناپاکییە لەناومان هەیە؟ بۆچی ئەوەی بۆخۆمان دەمانەوێ، نامانەوێ بۆ برادەرەکەمان هەبێ؟\nئەوەشت لەبیر نەچێ کە پێغەمبەری خوا دەفەرموێت ( لا يؤمن أحدكم حتى يحب لأخيه ما يحب لنفسه) واتە ئەوەی بۆ خۆت دەتەوێت ددەبێ بۆبرادەرەکەشت وات بوێ ئەگینا موسوڵمان نی.\nخوا پەنامان بدات.\n9 وه‌ڵامه‌كانی serdesht 2009-08-14 10:49:15 AM\n[s]بێگومان هەموومان گوێمان لە خێرایی رووناكی بووە باشە ئەی خێرایی تاریكی چەندە؟\nكاكە برا گیان ڕووناكی بۆخۆی لە چەند ڕەنگێك پێكدێت خێرایی ئەو ڕەنگانەیە باسدەكرێت نەك ڕووناكی چونكە ئەسڵەن ڕووناكی شتێك نابێت ئەگەر ئەو ڕەنگانە نەبێت واتە خێراییەكەی هی ڕەنگەكانە.بە نیسبەتی تاریكییەوە خێراییەكەشی هە ڕەنگی ڕەشە واتە خێرایی تاریكی=خێرایی ڕەنگی ڕەش.\n10 وه‌ڵامه‌كانی serdesht 2009-08-14 10:52:16 AM\nلەوانێیە گوێت لە تەیارە خۆ كوژیەكانی یابانیەكان بووبێت كاتێك خۆیان تەقاندەوە ئایا ئەزانی كە كڵاوی پارێزگاریان لە سەردابوو بۆچی ههههههههه\nچونكە ئەو تەیارانە بۆ خۆ تەقاندنەوە نەچووبوون واتە لەسەرەتاوە نیازیان وانەبووە كە ئەو كارە بكەن بەڵام كە فەرمانیان پێكراوە یان ناچاربوون ئیدی ئەو كارەیان كردووە[size=16][/size]\n11 وه‌ڵامه‌كانی serdesht 2009-08-14 10:56:50 AM\nهیچ فەرقی نیە گەرمیان و كوێستان\n12 وه‌ڵامه‌كانی XEYAL 2009-08-15 10:40:44 AM\nئەم جۆرە کارە ئازایەتی دەوێت و بەهەمووکەس ناکرێت.\n13 وه‌ڵامه‌كانی فريشته 2009-09-11 4:45:43 AM\nشوێن: كه ركوك\n[size=24]ئه ى بؤ برسيار ناكه ى 11 لاعيب به دواى يه ك تؤب ئه كه ون كه هاته زير بييان شه قى ليه ن؟؟؟[/size]\nليم ببورن به جيتان ديلم له م مه كؤيه\nبه جاوى ئيوه منيش جاوم بر كريانه\n14 وه‌ڵامه‌كانی XEYAL 2009-09-11 4:39:37 PM\nبەخوا ڕاست دەکەی لەوەر بۆ ئەوسەر بەدوای تۆپ دەکەون کە کەوتە بەردەمیان شوتێکی لە دەدەن و دیسان بەدوای دەکەونەوە دیسان کە کەوتەوە بەردەستیان دیسان شوتی لێ دەدەنەوە .......ۆۆۆۆۆۆۆۆۆۆۆۆۆۆۆۆۆ........ ئەو ئیشە تاقەتی دەوێ:D\n15 وه‌ڵامه‌كانی فريشته 2009-09-13 12:48:45 AM


شاندێكى په‌رله‌مان چاودێریى هه‌ڵبژاردنى خۆرئاوا ده‌كات\n30/11/2017 08:40:00 م\nشاندێكى فراكسیۆنه جیاوازه‌كانى په‌رله‌مانى كوردستان له خۆرئاواى كوردستانه و سبه‌ى هه‌ینى چاودێریى هه‌ڵبژارنه‌كان ده‌كات.\nدواى ئه‌وه‌ى دوێنێ چوارشه‌ممه 29/11/2017، شاندێكى په‌رله‌مانى كوردستان كه پێكهاتووه له هه‌ریه‌ك له (ئامینه زكرى، شێركۆ حه‌مه ئه‌مین و زانا عه‌بدولڕه‌حمان) له‌سه‌ر داواى كۆمیسیۆنى باڵاى هه‌ڵبژاردنى خۆرئاواى كوردستان گه‌یشتنه خۆرئاواى كوردستان و ئه‌مڕۆ له قامشلۆ و هه‌رێمى فوڕات چه‌ندین دیداریان ئه‌نجامدا.\nئه‌مڕۆ پێنجشه‌ممه 30/11/2017 ، شاندى په‌رله‌مانى كوردستان سه‌ردانى قامشلۆیان كرد و سه‌ره‌تا سه‌ردانى گۆڕستانى شه‌هید دلیل سارۆخانیان كرد و دواتر سه‌ردانى په‌یوه‌ندییه دبلۆماسییه‌كانى ته‌ڤده‌میان كرد، له كۆبوونه‌وه‌یه‌ك ره‌وشى خۆرئاواى كوردستان و هاوكارییه‌كانى هه‌رێمى كوردستان گفتوگۆى له‌سه‌ر كرا.\nهه‌ردوولا به‌بایه‌خه‌وه باسیان له به‌رده‌وامیى په‌یوه‌ندییه‌كان كرد و پێیان وابوو كه له‌و گۆڕانكارییانه‌ى له‌ناوچه‌كه له ئارادایه پێویسته سه‌ردان و كۆبوونه‌وه‌كان به‌رده‌وامییان هه‌بێت.\nدواى نیوه‌ڕۆ شاندى په‌رله‌مانى كوردستان سه‌ردانى كۆبانێ-یان كرد له هه‌رێمى فوڕات، له دیدارێكدا له‌گه‌ڵ ساڵح موسلیم، هاوسه‌رۆكى پێشووى په‌یه‌ده باس له په‌یوه‌ندییه دووقۆڵییه‌كانى نێوانیان كرا و شاندى په‌رله‌مانى كوردستان خۆشخاڵیان ده‌ربڕى به‌وه‌ى كه له‌كاتى هێرشى تیرۆریستانى داعش هه‌رێمى كوردستان به بڕیارى په‌رله‌مانى كوردستان و سه‌رۆكایه‌تیى هه‌رێم هێزى پێشمه‌رگه‌ى كوردستان هاوكاریى كردن له تێكشكاندنى چه‌كدارانى داعش و ئێستاش كۆبانێ ئاوه‌دان ده‌كرێته‌وه.\nهه‌ر له دیداره‌كانى شاندى په‌رله‌مانى كوردستان له‌گه‌ڵ كۆمیسیۆنى باڵاى هه‌ڵبژاردنى هه‌رێمى فوڕات كۆبوونه‌وه و به وردى باس له ئاماده‌كارییه‌كانى هه‌ڵبژاردن كرا كه بڕیاره سبه‌ى هه‌ینى ئه‌نجامبدرێت.\nهه‌ڵبژاردنى ئه‌نجوومه‌نى رێڤه‌به‌رى شاره‌وانییه‌كان بڕیاره رۆژى هه‌ینى 1/12/2017 له هه‌رسێ هه‌رێمى خۆرئاواى كوردستان ئه‌نجامبدرێت و پرۆسه‌كه له هه‌شتى به‌یانى تاوه‌كو هه‌شتى شه‌و به‌رده‌وامیى ده‌بێت.


لە چەند وڵاتێكی جیهان دیار نامێنێت\n7/12/2017 03:45 PM\nرووناكیی كەمتر واتە بینینی باشتر شەو.\nلەگەڵ خۆرئاوابووندا رووناكییە دەستكردەكان لە ناوچە جیاجیاكان و بە تایبەتی لە شوێنە ئاوەدان و پێشكەوتووەكاندا دەبینرێت و تا دێت درەوشانەوەی زەوی لە شەودا زیاتر و رووبەرەكەی فراوانتر دەبێت.\nبە پێی توێژینەوەیەكی وێنەیی گۆی زەوی لە شەودا، درەوشانەوەی رووناكیی دەستكرد لە چەند شارێك و بە شێوەیەكی زیاد لە پێویست لە سەرانسەری جیهاندا دەبینرێت. ئەمەش كاریگەریی دەكاتە سەر ژینگە.\nبە رێژەی 2%\nلە توێژینەوەكەدا هاتووە: بە هۆی زۆر بەكارهێنانی رووناكیی دەستكردەوە، لە نێوان ساڵانی 2012 بۆ 2016 دا بە رێژەی 2% ئەو رووناكییە لەسەر گۆی زەوی زیادی كردووە و هەر چەندە شتەكە لە شوێنێكەوە بۆ شوێنێكی تر دەگۆڕدرێت، بەڵام بە گشتیی تاریكە شەو لە كشانەوەدایە.\nتیمێكیش لە زانایان كە ئەنجامی توێژینەوەكەیان لە گۆڤاری (پێشكەوتنی زانست) دا بڵاوكردۆتەوە، هۆشداریی دەدەن لە دیارنەمانی شەو لە ژمارەیەك وڵاتدا، كە كاریگەریی نێگەتیڤی لەسەر رووەك و ئاژەڵ و سەلامەتیی مرۆڤ دەبێت.\nویلایەتە یەكگرتووەكان بەبێ گۆڕانكاریی ماوەتەوە\nتوێژینەوەكە دەریخستووە، گۆڕانكارییەكانی درەوشانەوەی رووناكی بە شێوەیەكی بەرچاو لەگەڵ تێپەڕبوونی كاتدا بە پێی وڵاتەكان دەبینرێت.\nبۆ نموونە ویلایەتە یەكگرتووەكان و ئیسپانیا لە هەموو وڵاتانی دیكە زیاتر بە رووناكی دەستكرد رووناك دەكرێنەوە، بەڵام هەندێك لە وڵاتانی ئەمریكای باشوور و ئەفریقیا درەوشانەوەی زیاتریان لێ دەبینرێت، وڵاتانی وەكو سوریا و یەمەنیش بە هۆی جەنگەوە، رووناكییان كەمترە.\nد. كریسۆفەر كیبا توێژەری سەرەكیی لە سەنتەری توێژینەوەكانی ئەڵمانیا بۆ زانستی جیۆلۆجی لە بوتسدام، دەڵێت: رووناكی دەستكرد یەكێكە لەو گۆڕانكارییە فیزیاییانەی مرۆڤ هێنایە ژینگەكەمانەوە.\nد. كریسۆفەر و هاوڕێكانی پێیانوایە كە كەمبوونەوەی تیشكدانەوەی رووناكی لە شارە دەوڵەمەند‌و ناوچە پیشەسازییەكاندا، بۆ گۆڕانكاریی لە بەكارهێنانی رووناكی سۆدیۆمی پرتەقاڵیی بۆ گڵۆپی لید دەگەڕێتەوە و ئامێری بینینی رووناكیی مانگ لە مانگە دەستكردەكان ناتوانن بەشی شین لە خەرمانەی رووناكیی پەیدابوو لە گڵۆپە لیدەكاندا بپێون.\nكریسۆفەر كیبا بە بی بی سی نیوزی راگەیاند: پێشبینیم دەكرد لە وڵاتە دەوڵەمەندەكانی وەكو ویلایەتە یەكگرتووەكان‌و بەریتانیا‌و ئەڵمانیا، كەمبوونەوەی گشتیی لە بەكارهێنانی رووناكیدا ببینرێت، بە تایبەتی لە ناوچە رووناكەكاندا، بەڵام وڵاتێكی وەكو ویلایەتە یەكگرتووەكان بە بێ گۆڕانكاریی ماوەتەوە و بەریتانیا و ئەڵمانیاش رووناكتر دەبینرێن.\nسەپاندنی سیستمێكی رووناكی نائاسایی\nلەگەڵ ئەوەی ئامێری بینینی مانگە دەستكردەكان ئەو رووناكییە شینە نابینن كە مرۆڤ دەیبینێت، لەبەرئەوەی كۆی زیادە لە بریقەدانەوە زیاترە لەوەی توێژەرەكان پێوانەیان كردووە.\nپرۆفیسۆر كیڤین گاستۆن لە زانكۆی ئەكستیر بە بی بی سی راگەیاند: مرۆڤ سیستمێكی رووناكی نائاساییمان بەسەردا دەسەپێنێت، رووناكیی كەمتر واتە بینینی باشتر.\nوتیشی: ئێستا تۆ لە شەودا بۆ دۆزینەوەی رووناكی سروشتی لە ئاسمانی ئەوروپا تێدەكۆشیت، بەڵام من زیادبوونی بەردەوامم لە پیسبوونی رووناكیی نامۆدا بینیوە.\nلەسەر ئاستی نیشتمانی‌و جیهانیی\nروونیشیكردەوە: كاتێك بیر لە چۆنێتیی گەمەكردنی مرۆڤ بە ژینگە دەكەینەوە، بۆمان دەردەكەوێت كە چاككردنی یان گۆڕینی زۆری تێدەچێت. سەبارەت بە رووناكیش، پێویستە ئاراستەی ئەو شوێنانەی بكەین كە پێویستمان پێیەتی، نەك لەو شوێنانەدا بە فیڕۆی بدەین كە پێویستمان پێی نییە.\nهەروەها د. كریسۆفەر دەڵێت: دەتوانین ناوچە شارستانییەكانمان كەمتر رووناك بكەینەوە و تووشی هیچ كێشەیەكی بینینیشمان نەكات، چونكە بینایی مرۆڤ پشتی بە دەركەوتن بەستووە نەك بە بڕی رووناكی، لەبەرئەوە لە رێگەی كەمكردنەوەی دەركەوتنەوە لە هەوای پاكدا، دەتوانرێت رووناكی گڵۆپە شەوقدارەكان نەهێڵرێت، لەوێشەوە دەتوانرێت لەگەڵ رووناكی كەمتردا ئاستی بینین باشتر بكرێت.\nوتیشی: دەتوانین سامانێكی زۆر لە وزە كۆبكەینەوە، بەڵام تۆمارەكانمان دەریدەخەن كە لەسەر ئاستی نیشتمانی‌و جیهانیی، ئەو ئاراستەیە نییە كە پەیڕەو دەكرێت.


دڵی ئه‌م منداڵه له‌ده‌ره‌وه‌یه\nمن طرف ئازاد خوزكه في الأربعاء أكتوبر 05, 2011 3:00 pm\nدڵی ئه‌م منداڵه له‌ده‌ره‌وه‌یه\nوڵاتی توركیا نه‌شته‌رگه‌ریه‌كی ده‌گمه‌نی بۆ مندالێك ئه‌نجامدا، كه دڵی له‌ده‌روه‌ی جه‌سته‌یدا بوو، واته له‌سه‌ر‌و پێستییه‌وه بوو.\nئاژانسی هه‌واڵی (ئه‌نادۆڵی) توركی بڵاویكرده‌وه، (سوڵتان توكنمیز) له 27ی ته‌موزی ئه‌مساڵ له‌ناوچه‌ی (غازی عنتاب) كه ده‌كه‌وێته باشووری ئه‌و وڵاته‌وه له‌دایك بووه‌و به‌هۆی تووش بوونی به‌نه‌خۆشی (ئه‌كتوبیا كوردیس) ...كه دڵی له‌ده‌ره‌وه‌ی جه‌سته‌یدا، نه‌شته‌رگه‌رییه‌كی ده‌گمه‌نی بۆ ئه‌نجامدرا.\nسوڵتان به‌فڕۆكه‌یه‌كی پزیشكی، كه سه‌ر به‌وه‌زاره‌تی ته‌ندروستیه گوازرایه‌وه بۆ نه‌خۆشخانه‌یه‌ك له‌شاری (ئزمیر) تا به‌سه‌ركه‌وتوویی نه‌شته‌رگه‌ریه‌كه‌ی بۆ ئه‌نجامبدرێت، دوای دوو هه‌فته‌ش له‌چاودێری وورد ئێستا باری ته‌ندروستی به‌ره‌و باشبوون ده‌چێت\nالوقت/التاريخ الآن هو الخميس يونيو 21, 2018 4:59 am


بۆچی لاوان لەهەموومان توڕەترن ؟؟ |\nبۆچی لاوان لەهەموومان توڕەترن ؟؟\n2011/04/26 at 10:47 PM لێدوانێک بنووسە\nهیدایەت مەلا عەلی:هەرکەسێک سەیری خۆپیشاندان و ڕاپەڕینی خەڵکی کوردستان بکات لە ماوەی زیاتر لە دوو مانگی ڕابوردوودا، زۆر بەخێرای بەو ڕاستیە دەگات کە لاوانی کوردستان ڕۆڵێکی کاریگەر و بەرچاویان هەیە، ئامادەیی لاوانی کوردستان لەناو ئاپورای خەڵکو لەڕیزی پێشەوەی هەموو مەیدانەکانی ئازادیدا سیمایەکی بەرجەستەو سەلمێنراوە، ئەوەی بۆچی لاوان لە ئێستا ئەم ڕۆڵە دەگێڕن؟ بەشێکی پەیوەندی بە کارەکتەری لاوان خۆیانەوە هەیە، وەک توێژێکی کارا و پڕ لە حەز و ئارەزو بۆ ژیانێکی باشتر، هۆکاری سەرەکی توڕەی و ئامادەی و ڕابەری کردنی ئەم راپەڕینە لە لایەن لاوانەوە، دەگەڕێتەوە بۆ کورتبینی و هەڵسوکەوتی دەسەڵاتدارانی کوردستان لە (٢٠) ساڵی ڕابوردوودا، لەڕاستای داواکاری و داخوازیەکانی لاوان.\nلاوانی کوردستان لە پاش ئازاری (١٩٩١)وە قۆناغێکی تازە لە ژیانی پڕ لە کارەسات و نائومێدیان دەستی پێکرد، بۆ لاوانی کوردستان سنوری پێش ئازاری (١٩٩١) دوای ئازاری (١٩٩١) زۆر باریک و هاوشێوەیە، بۆیە دەکرێت ژیانی لاوان لەهەناوی ئەو ئاڵوگۆڕەی کە تەوژمێکی جیهانی و ناوچەی بەدوای خۆیدا هێنای ، کوردستانیشی کردە بەشێک لەو تەوژمەو دەسەڵاتی بەخشیە (یەکێتی و پارتی) و هاوپەیمانەکانی، بۆ لاوانی کوردستان هیچ نەبوو بێجگە هەڵدانەوەی پەردەیەکی نوێ لە شانۆگەریەکی ترسناک و پڕ لە تراژیدیا.\nمن بۆ خۆم مامۆستای یەکێک لە خوێندنگا ناوەندیەکانی هەڵەبجەی تازەبووم، زیاتر لە (١٠٠٠) خوێندکار خاوەنی (٥تا٦) تۆپی تەقیووبوون بۆ وەرزش و دامرکاندنەوەی خولیاکانیان، لەگەڵ گۆڕەپانێکی وشک و ڕەق، ئەوە بەهیچ شێوەیەک باسی تاقیگا و هۆڵی وێنەکێشان و شانۆ ناکەم، هەمان ئەم خوێندکارانە کە دەگەڕانەوە بۆ ماڵەوە تەنها بۆ ئەوەی بتوانن خاوەنی فانیلە و شۆرتی یاریکردنبن، دەبوایە بەناوی حیزبێکەوە تیپێکیان پێکبهێنایەو کاتیان بۆ دیاری بکردنایە کە بۆیان هەبوایە مەشق و یاری بکەن، لەکاتی شەڕ و ململانێی حیزبەکاندا دەبوایە ئەمانیش ببونایە بە بەشێک لەو شەڕ و ململانێیەو، گۆڕەپانی یاریکردنیان بۆ ببوایە بە مەیدانی جەنگ.\nبەشێکی بەرچاو لە لاوانی کوردستان لە (٢٠) ساڵی ڕابوردوودا زەخیرەیەکی گەورەبوون بۆ شەڕی ناوخۆ، لاوانێک ئامادەبوون بە بۆیاخچێتی و دەست فرۆشی و کاری تاقەت پڕوکێنی ناو بازاڕەکان بژێوی خێزانەکانیان دابین بکەن، بەڵام دەسەڵات لە ڕێگەی دەزگا سەرکوتگەرەکانیەوە ڕاوی دەنان و دەسگیری دەکردن و بواری کاری لەم دۆزەخە بێ ڕەحمەدا بۆ نەدەهێشتنەوە، شەوانەش دەسەڵاتداران لە دەزگاکانی ڕاگەیاندنەوە بانگەوازیان دەکرد، کە دەرگای سەربازگەکانیان کردۆتەوە بۆ وەرگرتنی کۆماندۆ و لیوای تایبەت بۆ گەرم کردنی کارگەی مەرگ.\nلاوان کە لەهەموو جیهاندا توێژێکی کارای پڕ لە داهینانی کۆمەڵگاکەی خۆیانن، لاوان خاوەن وزەو خەلاقیەتێکی تایبەت بە قۆناغ و سەردەمەکەی خۆیانن، بەڵام لە کوردستان ئەم وزە و خەلاقیەتە نەک سوودی لێوەرنەگیراوە، بەڵکو ئەوەشی کە هەیبووە لە ناو براوە، هیچ کاتێک وەک پێویست و بەیەکسانی ئەم دەسەڵاتە هەوڵینەداوە ئاستی ژیان و داواکاریەکانی لاوان بەگرنگیەوە سەیر بکات، لاوان لە کورستان بەردەوام لە پەراوێزی ڕووداوەکاندابوون و ڕۆڵیان یەکسان کراوە بە سفر، لاوان تەنها هۆکارێک بوون بۆ ڕازاندنەوەی شیعارەکانی هەڵبژاردن و مەرامە تایبەتەکان.\nلە (٢٠) ساڵی ڕابوردوودا ژیانی لاوان لە کوردستان لە نێو مەنگەنەی نەبوونی ئازادی و وەڵامنەدانەوە بە داواکاری و حەز و ئارەزووەکانیان تاسێنراوە، زاڵکردنی جەوی دواکەوتووی و نەبوونی سەرەتایترین ماف لاوانی تووشی هەڵبژاردنی دەیان ڕێگاچارەی نا دروست و نا واقیعی کردوە، ڕۆژی ٦/١٢/٢٠٠٨ لەیەکێک لە زانکۆکانی دهۆک خوێندکارێک بەهۆی ماچکردنی کچێکەوە (٢ )هەفتە فەسڵ ئەکریت، بەڵام هەمانکات (تاریق ڕەمەزان)ی فڕۆکەوان ئازاد دەکرێت، دەیان موستەشاری تاوانبار دیوەخان و مووچەی تایبەتیان بۆ دابین دەکرێت.\nلە (٢٠) ساڵی ڕابوردوودا بە ناچاری دەیان هەزار لاوی کوردستان ڕێگای هاتوونەهاتی هەندەرانیان گرتۆتەبەر، سەدان لاو بوونە خۆراکی ماسی و بوونە نیشانەی لوولەی چەکەکانی پاسدار و جەندرمە، دەیان لاو قەراغ ڕووبار و ناو دارستانەکان بوونە ئارامگای کۆتاییان، هەرکەس چیرۆکی (چیا لوقمان)ی تەمەن (٢٣) ساڵ بخوێنێتەوە، کاتێک لە شاحینەیەکدا لەگەڵ (سێ) کەسیتردا دەخنکێن لەڕێگای یۆنان ئیتالیادا، زۆر بەباشی تێدەگات هیچ بیانوویەک ناتوانی ئەو ڕاستیە بشارێتەوە کە ژیانی لاوان لەسایەی ئەم دەسەڵاتەدا یەکسانە بە نەهامەتی و بێمافی، تەنها لەساڵی (٢٠١٠)دا ٣١٢ گەنج لە (چەمچەماڵ)یان جێهێشتوە بەرەو هەندەران.\nلە (٢٠) ساڵی ڕابوردوودا سەدان لاو بە کوڕ و کچەوە خۆیان کوشتووە، بۆیەکجاریش ئەم دەسەڵاتە لێکۆلینەوەیەکی زانستی و دەروونی و واقعی بۆ ئەم دیاردەیە نەکردوە، هەنگاوێکی هەڵنەهێنا بۆ چارەسەرکردنی، ئەم دەسەڵاتە بەردەوام بۆ هەرکارەساتێک پێشتر وەڵامی ئامادە کردووە، لەبری هەر بەرپرسیاریەتیەک بەرانبەر ئەم کارەساتانە، دەسەڵات هەمیشە ووتوویەتی ئەو کەسەی کە خۆی کووشتووە هیچ کێشەیەکی نەبووە بەڵکو باری دەروونی تەواو نەبووە، ئەم دەسەڵاتە تەنها ئەوەندەی بۆ گرنگ بووە کە شانی خۆی خاڵی بکاتەوە، نەک وەڵام بە کێشەکە بداتەوە، ئەم دەسەڵاتە هەرگیز لە خۆی نەپرسیوە، ئایا تێکچوونی باری دەروونی تاکەکان چ پەیوەندیەکی بەجۆری دەسەڵات و حاکمیەتەوە هەیە؟ ئایا دەسەڵاتداران چەندە هۆکارن بۆ خولقاندنی ئەم کەشە ناتەندروستە؟ نموونەی ئەم خەرواری خۆکوشتنە لە کوردستان سەرتاپای ئینسانیەت دەهێنێتە هەژان، بەڵام ئەم دەسەڵاتە خەوی لێکەوتووە، (بریندار جەمیل) تەمەن ١٤ ساڵ دانیشتووی گەڕەکی ٩١ لە شاری هەولێر، (هەرێم ئیسماعیل) تەمەن ١٨ ساڵ خەڵکی هەولێر خوێندکاری بۆلی ١١ی ئامادەیی، کام دەسەڵات پرسی ئەم خونچە گوڵانە بۆ چی خۆیان خنکاند؟ بۆچی کۆتاییان بە ژیانی خۆیان هێنا؟ (ڕەوشت کەمال) ١٧ ساڵ لە ١٢/١١/٢٠١٠ خۆی سوتاند، (ئەحمەد عادل) ١٤ ساڵ لە ١٨/١١/٢٠١٠ لە کەلار خۆی خنکاند، (هاوڕێ بورهان) تەمەن ١٩ ساڵ بەهۆی خواردنی دەرمانی ئاژەڵەوە دەیەوێت خۆی بکوژێت، بەڵام دوای ڕزگاربوونی دەڵێت بەداخەوە خۆزگە دەمرم، کێ بەرپرسە لەوەی ژیانی لاوانی کوردستان یەکسان بکات بە مردن؟ ئەوە کێیە ژیان ناشیرین و مەرگ شیرین دەکات لەلای لاوانی کوردستان؟.\nکاتێک لاوانی کوردستان لە (٢٠) ساڵی ڕابوردوودا ناڕەزایەتی نیشانداوە بەو دۆخە ناهەموارە، خوازیاری ژیانێکی ئینسانی و شایستە بە خۆی بووە، دەسەڵاتدارانی کوردستان نەک هەر وەڵامیان نەداونەتەوە، بەڵکو بە ناشیرینترین شێوە هێرشیان کردۆتە سەریان، نەک هەر داواکاریەکانیان بۆ جێبەجێ نەکردوون بەڵکو لاوانی کوردوستانیان قەرزاربار کردوە، کە بۆچی ڕازی و شوکرانەبژێر نابن بەو ژیان و کەش و هەوا دیموکراسیەی کە بۆیان فەراهەم کردوون، ئەم دەسەڵاتە بۆ وەڵامدانەوەی داخوازیەکانی لاوان بەردەوام چەکی ڤیتۆی ئێوە دەسەڵاتی (بەعس)تان نەدیووەی بەکار هێناوە، (نێچیرەڤان بارزانی) لاوانی بە تەمەڵ و ئیش نەکەر پێناسە دەکرد، (مەحموود سەنگاوی) دەیووت (لاوەکانی ئێمە دەیانەوێ هەموو بەیانییەک کە لە خەو هەڵسان پارە و کچی جوانیان بۆ بەریت تەسلیمیان بکەیت بەبێ ئەوەی لە جێگەکەیان دەرچووبن) ئەمەیە وەڵام و قسەی بەرپرسانی هەرێمی کورستان بۆ لاوانی کوردستان.\nبەڵام خۆشبەختانە لە دوای (١٧/٢/٢٠١١ )وە لاوانی کوردستان ڕێگایەکی شۆڕشگێڕانەو گونجاویان هەڵبژاردووە بۆ بەدەستهێنانی ئاوات و ئارەزوە ئینسانیەکانیان، ئیتر ئەبێت هەموو خەڵک بزانن کە بۆچی لاوانی کوردستان سەرمەشقی خۆپیشاندان و هەوێنی ڕاپەڕینن و لە هەموومان تووڕەترن لە دەسەڵات.\nEntry filed under: هیدایه‌ت مه‌لا عه‌لی.\nكـــۆمه‌ڵی ئیـــسلامی بـــه‌نـــیازه بـــاره‌گاكانی بـــباتـــه‌وه ســـه‌رســـنور\tراگه‌یه‌ندراوی هاوبه‌شی مه‌كته‌بی سیاسی ی.ن.ك و پ.د.ك


هەپەگە: ١٠ سەربازی تورک کوژران – کوردی – RojNews.News\nهەپەگە: ١٠ سەربازی تورک کوژران\n02/03/2020 - 7:00:42 pm\nچوؤرشەممە, 23 أغس 2017 – 15:53\nهەپەگە، ئاشکرایکرد، کە لە ئەنجامی چەند چالاکییەکی هێزەکانیان لە جولەمێرگ و ئاگریی ١٠ سەربازی تورک کوژران.\nئەمڕۆ، ناوەندی ڕاگەیاندنی هێزەکانی پاراستنی گەل (هەپەگە)، ڕاگەیەنداروێکی سەبارەت بە چالاکییەکانی گەریلا لە چەند ناوچەیەکی شارەکانی جولەمێرگ و ئاگریی باکوری کوردستان بڵاوکردەوە و وردەکارییەکانی ئەو چالاکیانەی ڕاگەیاند.\nهەپەگە ڕایگەیاند:”لە هەنگاوی شۆڕشگێڕانەی شەهید بەدران گوندیکرامۆ و شەهید نالین مووشدا هێزەکانمان دوێنێ کاتژمێر ٥ی پاش نیوەڕۆ لە دەوروبەری شەمزینان-ی سەر بە جۆلەمێرگ دژی یەکینەیەکی سوپای تورک چالاکیان ئەنجامدا، لەو چالاکییەدا کە لە دوو قۆڵەوە ئەنجامدرا، ژمارەیەک سەربازی تورک کوژران یان برینداربوون”.\nهەروەها، هاتووە:”هەر دوێنێ کاتژمێر٠٧:٣٠ خولەکی سەرلە بەیانی، هێزەکانمان لە دەوروبەری گەڤەر چالاکیان ئەنجامدا دژی هێزەکانی سوپای تورک لەو چالاکییەدا ئۆتۆمبێلێکی سوپای تورک بەتەواویی تێکشکێندرا، حەوت سەربازی تورک کوژران و شەشی دیکەش بە سەختی برینداربوون”.\nلە بەشێکی دیکەی ڕاگەیەندراوەکەی هەپەگەدا هاتووە:”دوێنێ لە بازیدی سەربە ئاگریی دژی یەکینەیەکی سوپای تورک چالاکییەکی دیکەمان ئەنجامدا، لەو چالاکییەدا کە کاتژمێر ٠٧:٠٠ی ئێوارە ئەنجامدرا سێ سەربازی تورک کوژران و ژمارەیەکی دیکەش برینداربوون، جێگای ئاماژەیە کە پاش ئەو چالاکییەش ئۆپەراسیۆنی سوپای تورک لەو ناوچەیەدا بەردەوامیی هەبوو”.\nلە کۆتاییدا هەپەگە ڕایگەیاند:”٢٢ی ئاب کاتژمێر ٠١:٣٠ خولەکی شەو هێزەکانی سوپای تورک دەستیان کرد بە تۆپبارانکردنی سنوورەکانی قلابانی سەربە شرناخ، لە ئەنجامدا ئاگر لەو ناوچەیە کەوتەوە”.\nبومه‌له‌رزەیه‌ک ده‌ڤه‌رى ڕاپه‌ڕینى هه‌ژاند.. نوێکراوه‌ته‌وه


کوردیپێدیا - ئاماری هەندێک لە پڕۆژەکانی کەرکوک\n📊 ئاماری هەندێک لە پڕۆژەکانی کەرکوک | پۆل: ئامار و راپرسی | زمانی بابەت: 🏳 کوردیی ناوەڕاست\nئاماری هەندێک لە پڕۆژەکانی کەرکوک\nکەرکوک، عومەر غەریب\nد.نەجمەدین کەریم پارێزگاری کەرکوک، دەزگا خزمەتگوزارییەکانی شارەکەی راسپارد، هاوشێوەی ساڵی رابردوو بەزیاترەوە خزمەت بەکەرکوک بکەن.\nئەم راسپاردەیەی پارێزگاری کەرکوک، دوێنێ لەکۆبوونەوەیەکیدا هات لەگەڵ بەڕێوەبەری فەرمانگە خزمەتگوزارییەکانی پارێزگاکە، تێیدا هەڵسەنگاندن بۆ ئەو کارو پڕۆژانە کرا کە ساڵی رابردوو لەکەرکوک کراون.\nلەکۆبوونەوەکەدا ئەوە روونکرایەوە، لەسێ ساڵی رابردوودا لەبواری رێگاوباندا 370 پڕۆژە بەبڕی 165 ملیار دینار، لەبواری پەروەردەدا 504 پڕۆژە لەکەرکوک جێبەجێ کراون، لەبواری شارەوانیشدا 271 پڕۆژە بەبڕی 613 ملیار دینار رادەستی 168 بەڵێندەری جیاواز کراون، هەر لەبواری شارەوانییەکاندا لەقەزاو ناحییەکانی کەرکوک، 85 پڕۆژە جێبەجێ کراون. لەبواری پڕۆژەکانی ئاویشدا 108 عەمبارو 31 وێستگەی پاڵاوتن دانراونو 10 بیر لێدراوەن و بڕی پڕۆژەکانی ئاویش 175 ملیار دینار بووە. لەبواری کارەباشدا بۆ باشکردنی دۆخی کارەبا کە ئێستادا 17 -18 سەعات کارەبای رۆژانە بۆ هاووڵاتیان دابین دەکرێت، ئەوەش لەڕێگای بڕە کارەبای ناوەند کە 435 مێگا وات و هاوکات ئەو 265 مێگا واتەیە ئیدارەی کەرکوک لەوەبەرهێنێکی هەرێمی کوردستانی دەکڕێت.\n1. 👁 06-01-2014\n📅 رۆژی دەرچوون: 06-01-2014\n➕ ئەم بابەتە لەلایەن: (هاوڕێ باخەوان)ەوە لە: Jan 6 2014 10:35PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 6 2014 10:35PM باشترکراوە\n👁 ئەم بابەتە 9,007 جار بینراوە


وتووێژ:فڕۆکەخانەی سەقز - ویکیپیدیا، ئینسایکڵۆپیدیای ئازاد\nفڕگە یان فڕۆکەخانە[دەستکاری]\nپێتان چۆنە فڕگە بەرانبەر فڕۆکەخانە بەکاربێنین. | سەرچیا (وتووێژ) ١٠:٠٩، ١٦ی تشرینی دووەمی ٢٠١٥ (UTC)\nمن خۆم زۆرم پێ باشە. بەڕاستی فڕۆکەخانە زۆر ناشیرینە خۆ نەخۆشخانە نییە. نازانم بۆ دەست لە پاشگری فارسیی خانە ھەڵ ناگرن. لە رۆژھەڵاتیش فڕگە زیاتر دەڵێن.--چالاک وتووێژ ١٧:٥٨، ٢٢ی تشرینی دووەمی ٢٠١٥ (UTC)\nئەو پاشگری (خانە)یە گەر بۆ نەخۆشخانە و چێشتخانەش گونجاو بێ، من بە گونجاوی نابینم بۆ فڕۆکەخانە، گەر ھەڵە نەبم پاشگرەکە بە مانای خانوو یان شوێنێک دێ کە داخراو بێ نەک شوێنێکی کراوەی وەک فڕگە، گەر باویی وشەکە نەبێتە کێشە لەگەڵ ئەوەم ناوی وتارەکانی تریش بگۆڕدرێ. | سەرچیا (وتووێژ) ١٤:٥٢، ٢٣ی تشرینی دووەمی ٢٠١٥ (UTC)\nھەر ئەوەندە دەڵیم خانە فارسیە و لە کوردیدا دەڵێن خانوو. خودی خانووش ھەر لە فارسی وەرگیراوە. لە ھەورامیدا دەڵێن یانە و ئەمە کوردیەکەیەتی (لە باشوور یانە بۆ شتێکی تر دانراوە و ئەوەی ڕاست بێ یانە شێوازی کوردی خانەیە و ھەر بە مانای houseە). ئەگەر بەکارھێنەرانی تریش ڕازی بن دەتوانین لە ویکیدا فڕگە بکەین بە وشەی سەرەکی.--چالاک وتووێژ ٢٠:٥٤، ٢٣ی تشرینی دووەمی ٢٠١٥ (UTC)\nلەگەڵ فڕگە دام. --دیاکۆ ماد(بدوێ) ٠٩:٥٢، ٢٤ی تشرینی دووەمی ٢٠١٥ (UTC)\nلەباشوور لەناوەندە فەرمییەکان هەر فرۆکەخانە بەکاردێت، گەر ویکیپیدیا بەگشتی وشەی فڕگە بەکاربهێنێت (کەخۆشم لەگەڵیدام) ئەوە لانی کەم فرۆکەخانەش ببێتە ڕەوانەکەر بۆی, هەرچەند من لەگەڵ ئەوە دانیم بۆ فرۆکەخانەی هەولێر و سلێمانی هتد... بکرێت بە فڕگە چوونکە ئەوان خۆیان ئەو وشەیە بەکاردەهێنن بەئێمە ناگۆڕێت! >Kushared (لێدوان) ١٤:٣٢، ٢٤ی تشرینی دووەمی ٢٠١٥ (UTC)\nدەتوانین بۆ ئەم یەک دوو فڕگەیە ھەر بنووسین فڕۆکەخانە و بە گشتێ فڕگە بە کار بھێنین.--چالاک وتووێژ ٠٨:٣٨، ٢٥ی تشرینی دووەمی ٢٠١٥ (UTC)\nلەگەڵ ئەوەی فڕگەم پێ گونجاوترە، بەڵام جارێ لەگەڵ ئەوە نیم بە تەواوی وشەی (فڕۆکەخانە) فەرامۆش بخرێ، لەبەر باویی و زۆر بڵاوی لە نووسینەکان و نێو خەڵکی، وا باشتری دەبینم کە جارێ بابەتی پاشگری (خانە) یەکلایی بکرێتەوە و بڕیار بدرێ کە ئەو وشانەی کە بەم پاشگرە دروستکراون بەکاربێن یان ھاوواتاکانیان، نموونەی ئەو وشانە: (دەرمانخانە و چێشتخانە و نەخۆشخانە و شێتخانە و ...) کە زۆرێک لەو وشانە ھاوواتای گونجاویان ھەیە و دەکرێ وتووێژیان لەبارەوە بکرێ. | سەرچیا (وتووێژ) ١٨:١٣، ٢٨ی تشرینی دووەمی ٢٠١٥ (UTC)\nبۆ وشە کۆنەکان ناڵێم دەستیان لێ بدەین؛ قسەی من وشەی نوێکانە. من دەڵێم ئەم پاشگرە ھی فارسیە و لە ژێر کاریگەری فارسیەوە ھاتۆتە ناو کوردیەوە و وشەی کۆنیشمان ھەیە ئەم پاشگرەی تێدایە. ئەو دەم فارسی لەسەر کوردی زاڵ بوو و ئاسایی بوو بەڵام بۆ ئێستا چیتر بە پێویست نازانم بە کاری بھێنین و دەبێ وازی لێ بێنین.--چالاک وتووێژ ٢١:٢٩، ٢٨ی تشرینی دووەمی ٢٠١٥ (UTC)\nمن ئێستا دەستکاری 1 بەستەری دەرەکیی فڕۆکەخانەی سەقزم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20160314115147/http://kardo-art.ir/%d8%af%d9%88%d9%84%d8%aa-%d8%a8%d9%87-%d8%ac%d8%af-%d9%be%db%8c%da%af%db%8c%d8%b1-%d8%a7%d8%aa%d9%85%d8%a7%d9%85-%d9%81%d8%b1%d9%88%d8%af%da%af%d8%a7%d9%87-%d8%b3%d9%82%d8%b2-%d8%a7%d8%b3%d8%aa.php بۆ http://kardo-art.ir/%D8%AF%D9%88%D9%84%D8%AA-%D8%A8%D9%87-%D8%AC%D8%AF-%D9%BE%DB%8C%DA%AF%DB%8C%D8%B1-%D8%A7%D8%AA%D9%85%D8%A7%D9%85-%D9%81%D8%B1%D9%88%D8%AF%DA%AF%D8%A7%D9%87-%D8%B3%D9%82%D8%B2-%D8%A7%D8%B3%D8%AA.php زیاد کرا\nکاتێکی شاد!—InternetArchiveBot (سکاڵاکردنی کێشە) ٢٠:٥٣، ١٢ی ئازاری ٢٠١٩ (UTC)\nوەرگیراو لە «https://ckb.wikipedia.org/w/index.php?title=وتووێژ:فڕۆکەخانەی_سەقز&oldid=609731»\nئەم پەڕەیە دواجار لە ٢٠:٥٣ی ١٢ی ئازاری ٢٠١٩ نوێ کراوەتەوە.


دۆزینەوەى زانیاری هۆست و زانیاری تۆمارى دۆمین ! (په‌ڕه 1) - Domain, DNS, SSL و پەیوەندیدار بە دۆمەین - مەکۆکانی وێبچن\nمەکۆکانی وێبچن » Domain, DNS, SSL و پەیوەندیدار بە دۆمەین » دۆزینەوەى زانیاری هۆست و زانیاری تۆمارى دۆمین !\n1 بابه‌ته‌كانی گەردیلەى زانست 2015-12-07 15:03:04\n2 وه‌ڵامه‌كانی ئاسۆ نادری 2015-12-07 15:15:38\n3 وه‌ڵامه‌كانی گەردیلەى زانست 2015-12-07 15:26:04\n4 وه‌ڵامه‌كانی ئاسۆ نادری 2015-12-07 15:32:39\n5 وه‌ڵامه‌كانی گەردیلەى زانست 2015-12-07 15:44:00\n6 وه‌ڵامه‌كانی ئاسۆ نادری 2015-12-07 15:57:47\n7 وه‌ڵامه‌كانی گەردیلەى زانست 2015-12-07 16:21:29


ئارام عەلی عەزیز: بۆچی لەم کاتەدا؟ - WTARIKURD\nئارام عەلی عەزیز: بۆچی لەم کاتەدا؟\nکوشتنى جەنەڕال قاسم سلێمانى بوومەلەرزەیەک بوو ئێران و جیهانی شیعەى هەژاند، لە ئایندەیشدا شەپۆلەکانى هەموو خۆرهەڵاتى ناوەڕاست و جیهان دەهەژێنێت. جەنەڕاڵ بە حوکمى پێگەو رۆڵەکەى لە جەنگى دژى تاڵیبان لە ئەفغانستانەوە تا جەنگی دژی داعش لە عیراق و سوریا لە چوارچێوەى کوالیسیۆنی نێودەوڵەتیدا بەردەوام لە گۆڕەپانەکەو لەبەرچاواندا بوە. پرسیارى سەرەکى لێرەدا ئەوەیە: ئایا چ رووداوێکى لەناکاو روویدا، چیی گۆڕا، تا ترەمپ لەسەروبەندى هەڵبژاردنى ئەمریکادا بڕیارى کوشتنى جەنەڕاڵ بدات؟! ئایا وەکو ترەمپ و ئیدارەکەى دەڵێن جەنەڕاڵ پلانی هێرشکردنە سەربنکەو بارەگاکانى ئەمریکاى هەبووە؟ یان ئایا ترەمپ بنەماکانى یاریەکەى لەگەڵ ئێران گۆڕى و دەیەوێت پلانی سەوداى سەدە بە هەڵگیرساندنى جەنگ لە ناوچەکەدا جێبەجێ بکاتـ، لە کاتێکدا، کە پێشتر بڕیارى جەنگی عیراقی بە گەورەترین هەڵە دانابوو؟\nبەلەبەرچاوگرتنى ئەوەى، کە سەرەڕاى گرژى نێوانیان ئەمریکاو ئێران لە ماوەى رابردوودا کۆک بوون لەسەر پێویستى رێگرتن لە هەڵگیرسانى جەنگ، شیمانەى ئەوە دەکرێت:\n* کە رووداوێکى کتوپڕى هاوسەنگ گۆڕى دەرەوەى هەموو حساباتێک، کە هێلی سوورى بەزاندبێت روویدابێت و بووبێتە هۆى بڕیارەکەى ترەمپ و، لێدانى جەنەراڵ قاسم سلێمانى لێکەوتبێتەوە.\n* بە ئامانجی خۆرزگارکردن لە کێشەو گرفتە زۆرەکانیی و لە پێناو بەهێزکردنەوەى تاکجەمسەریەکەى بە پلانی راکردن بۆ پێشەوە، ئەمریکاو ئیسرائیل و خۆرئاوا بە هەڵگیرساندنى جەنگێکی گەورە پلانی سەوداى سەدە جێبەجێ بکەن، کە ناوەڕۆکەکەى دروستکردنى ئیسرائیلی گەورەیە لە فوراتەوە تا نیل.\nدەستپێکردنى وتارى هەینى نوێنەرى سیستانى لە کەربەلا بەو دوعایەى کە ئیمامى عەلی دەیخوێند لە کاتى رووبەڕووبوونەوەى دوژمن، هەڵکردنى ئاڵاى سوورى تۆڵەسەندنەوە لە مزگەوتى جمکەرانى قوم و، نوسینى وشەى بسم الله الرحمن الرحیم بە تەنها وەکو تویتێک لە تویتەرەکەى رەهبەر خامنەئییدا دواى لێدانى جەنەڕاڵ، واتاى دەستپێکردنى جەنگ دەگەیەنێت، کە لە ریوایاتى شیعەکاندا هاتوە. مەراسیمى ناشتنى ملیۆنی جەنەڕاڵ سلێمانیش لە بەغداو نەجەف و کەربەلاوە تا دەگەیتە مەشهەدو تاران و کرمان سەفەربەرلگى ملیۆنى شەقامی جیهانى شیعەیە بۆ ئەو جەنگە حەتمیە.\nگومانى تێدا نیە، کوشتنى جەنەڕال سلێمانى لەو بارودۆخە هەستیارە ململانێ ئامێزە پڕ شەڕو ئاشوبەى خۆرهەڵاتى ناوەڕاست و جیهان پیێدا تێپەڕدەبێت، دەبێتە خاڵى وەرچەرخان و گۆڕانى تەواوى رەوشى ناوچەکە، هەر لە رەوشى دەوڵەتەکانەوە بگرە تا دەگەیتە هێزو لایەنە نێودەوڵەتیی و محەلیەکان. ئەو جەنگە بچوکە جیهانیەى ساڵانێکە بە وەکالەت لە سوریاو لیبیاو یەمەن بەرێوەدەچێت، دواى وەڵامدانەوەى ئێران ، قۆناغ بە قۆناغ گەورەو فراوان دەبێت و، دوور نیە جەنگی سێیەمی جیهانى لێبکەوێتەوە.\nلوقمان غه‌فوور: له ئێرانه‌وه 22 مووشه‌ك ته‌قێنراوه به‌ڵام شوێنی 11 مووشه‌ك دیاره.


رۆڵی بەدرخانیەکان لە پێشخستنی زمانی کوردیدا\nمیترۆ، پەیسەر پرێس\nدوای تێکچوونی شۆڕشی بەدرخانیەکان لە ساڵی ١٨٤٧دا، دەوڵەتی عوسمانی بەدرخانیەکانی لە هەرێمی بۆتانی باکوری کوردستانەوە بۆ ئەستەنبۆڵ و میسر و یۆنان و چەند وڵات و دوورگەیەکی دیکە دوورخستەوە و بەم شێوەیە ئەم بنەماڵە شۆڕشگێڕەی کورد پەرش و بڵاوبوونەوە.\nلەبەر بێ دەرەتانی لە بواری شۆڕشی چەکداریدا ، مێقداد مەدحەت بەدرخان بۆ بەردەوامیدان بە خەباتی نەتەوەیی، رێگایەکی دیکەی تاقیکردەوە. ئەویش خزمەتکردنی کلتور و زمان و ناساندنی مێژووی نەتەوەی کورد بوو لەڕێی کاری ڕۆژنامەگەرییەوە.\nمیقداد مەدحەت بەدرخان کە لە قاهیرەی پایتەختی میسر لە غەریبی و ئاوارەییدا لەگەڵ خێزانەکەیدا دەژیا، لە ٢٢ی نیسانی ١٨٩٨ یەکەم ڕۆژنامەی کوردی بە ناوی "ڕۆژنامەی کوردستان" دەرکرد کە لە هەر چوار بەشەکەی کوردستان ئەو ڕۆژە وەک "ڕۆژی ڕۆژنامەگەری کوردی" دیاریکراوە.\nمێقداد مەدحەت بەدرخان لە یەکەمین ژمارەی ڕۆژنامەی کوردستان دا دەڵێت: " من ڕۆژنامەیەکم بە ناوی کوردستان دەرکرد، ئامانجم لەم کارە ئەوەیە کە گەلی کورد لە بوارەکانی کلتوری، سیاسی، زمان، ئابوری و زانستەوە هۆشیار بکەمەوە".\nڕۆژنامەی کوردستان سەردەمی خۆی لە ڕووی هزری نەتەوەییەوە ڕۆلێکی بەرچاوی بینی و هەر چەندە بە زمانی کوردی – کورمانجی دەردەکرا، بەلام لە ڕووی داڕشتن و رێزمانی کوردییەوە زۆر پێشکەوتوو نەبوو بەڵام بەو دەرفەتە کەمە و سەرباری فشارەکانی دەوڵەتی عوسمانی تا ١٩ی نیسانی ١٩٠٩ بەردەوام بوو و دواتر لەلایەن دەولەتی عوسمانیەوە داخرا.\nڕۆژنامەی کوردستان و ژمارەیەکی دیکەی ڕۆژنامەی کوردی لەو ساڵانەدا دەرکران و هەموویان بە پیتی "ئارامی" بابەتەکانیان بڵاودەکردەوە و زۆربەشیان لەلایەن ئەندامانی خانەوادەی بەدرخانیەکان بەڕێوەدەبران.\nمیر جەلادەت بەدرخان و گۆڤاری "هاوار"\nهەرچەندە فشارەکانی دەولەتی عوسمانی لە سەر خەباتی ڕۆژنامەگەریی کوردی و ڕێگریکردن لە زمانی کوردی بەردەوام بوو، بەڵام ئەستێرەیەکی دیکە لە خانەوادەی بەدرخانیەکان، ئەم جارە بە شیوازێکی پێشکەوتووانەتر و بە پسپۆڕیەکی زیاترەوە مۆرکی خۆی لە مێژووی خەباتی کلتوری و زمانی کوردی دا.\nجەلادەت عەلی بەدرخان لەڕووی ڕێزمان و وشەوە پسپۆری زمانی کوردی بوو، هەرچەندە لە دیمەشقی پایتەختی سوریا دەژیا، دەستی بە چاپکردنی گۆڤارێک بە ناوی گۆڤاری "هاوار" کرد. بەر لە جەلادەت بەدرخان ژمارەیەک کەسایەتی لەوانە خەلیل خەیالی، محەمەد سالح بەدرخان و مناڵەکانی جەمیل پاشا هەوڵیاندا ئەلفابێی پیتی " لاتینی" بۆ زمانی کوردی بەکاربهێنن، بەڵام لە درێژەی ئەم هەوڵانەدا ئەوە میر جەلادەت بەدرخان بوو کە توانی بە شیوازێکی نوێ ئەلفابێی لاتین بۆ زمانی کوردی بەکاربهێنێت و لە رۆژی ١٥ی ئایاری ١٩٣٢ دا یەکەمین ژمارەی گۆڤاری "هاوار"ی بە پیتی "لاتینی" چاپ کرد.\nجەلادەت بەدرخان ژمارەیەک لە شاعیر و نووسەر و کەسایەتیی لەوانە عوسمان سەبری ، حەسەن هۆشیار ، کامەران بەدرخان، جگەرخوێن، نوورەدین زازا و قەدری جان لە دەوری خۆی کۆکردەوە و شێعر و بابەتی سیاسی، کلتوری، زمانەوانی، مێژوویی ئەو کەسایەتیانەی لە گۆڤاری "هاوار" دا بڵاودەکردەوە.\nمیر جەلادەت بەدرخان لە یەکەمین ژمارەی گۆڤاری "هاوار"دا دەڵێت: " زمانمان مێژوومانە، زمانمان کەرامەتمانە، کلتورمان لە زمانماندا شاراوەیە، وەرن با بە زمانی خۆمان قسە بکەین، وەرن بە کوردی قسە بکەین، وەرن بە کوردی یەکتریمان خۆشبوێت، وەرن با زمانی کوردیمان خۆشبوێت".\nگۆڤاری هاوار لە مێژووی رۆژنامەگەری کوردیدا بە هۆی گرنگی نووسەرەکان و بابەتەکانی پێگە و بایەخێکی تایبەتی هەیە و بوو بە ئیلهامێک بۆ چەندین ڕۆژنامە و گۆڤاری دیکەی دوای خۆی، گۆڤاری هاوار تا ساڵی ١٩٤٣ واتە بۆ ماوەی ١١ ساڵ بەردەوام بوو و ٥٧ ژمارەی لێ چاپکرا.\nگۆڤاری هاوار و جەژنی زمانی کوردی\nلە ساڵی ٢٠٠٦ کۆمیتەی کلتور و زمانی کۆنگرەی نەتەوی کوردستان ( کەنەکە) لە بارەی رەوشی زمانی کوردی و یەکخستنی زمانی کوردییەوە کۆبۆنەوەیەکیان ساز کردا و لەو کۆبوونەوەیەدا بڕیار درا ١٥ی نیسان کە هاوکاتە لەگەڵ چاپکردنی یەکەمین ژمارەی گۆڤاری "هاوار" وەکو جەژنی زمانی کوردی دیاری بکرێت، هەرچەند لەلایەن کەنەکەوە ئەو رۆژە وەک رۆژی زمانی کوردی دیاریکراوە و ساڵانە بە تایبەت لە باکور و رۆژئاوای کوردستان بەم بۆنەیەوە کۆڕوکۆبوونەوە بەڕێوەدەچێت بەڵام هێشتا ئەو رۆژە لە دوو بەشی دیکەی کوردستان واتە لە باشور و رۆژهەڵاتی کوردستان بە تەواوی جێ نەکەوتووە.


ئەڵمانیا پارەی گەڕانەوەی پەنابەرانی زیادکرد\nحکومەتی ئەڵمانیا ئاشکرایکرد بڕی ئەو پاداشتەی بەرزکردووەتەوە کە دەیدات بەو پەنابەرانەی داواکانیان بۆ مانەوە لەو وڵاتە ڕەتکراوەتەوە بۆئەوەی بگەڕێنەوە بۆ وڵاتەکانیان.\nڕۆژنامەی بیڵدی ئەڵمانی لە ڕاپۆرتێکدا ئەمڕۆ یەک شەممە بڵاویکردەوە، حکومەتی ئەڵمانیا بڕیاریداوە بڕی ئەو پاداشتە زیادبکات بۆ ئەو پەنابەرانەی کە داواکەیان ڕەتکراوەتەوە بۆ وەرگرتنی مافی پەنابەرێتی لەو وڵاتە.\nبڕی پاداشتەکە ١٢٠٠ یۆرۆ بۆ گەورە و ٦٠٠ یۆرۆیش بۆ منداڵی خوار ١٢ ساڵە، بۆ هەر کەسێک کە بیەوێت خۆبەخشانە بگەڕێتەوە بۆ ناوخۆیی وڵاتەکەی.\nڕۆژنامەکە ئاماژەی بەوەش کردووە، حکومەت ئەو هەڵمەتەی لەژێر ناوی "وڵاتەکەت داهاتووتە" بەڕێوەدەبات، و پرۆگرامەکە تا مانگی شوباتی ساڵی ٢٠١٨ بەردەوام دەبێت، جگە لەوەش سەرباری ئەو بڕە پارەیە حکومەت بڕی ٣ هەزار یۆرۆی تریش بۆ ئەو خێزانانە خەرجدەکات کە دەگەڕێنەوە بۆ وڵاتەکانیان بۆئەوەی پێداویستییە بنەڕەتییەکانیانی پێ دابین بکەن.\nتۆماس دی میزیر وەزیری دەرەوەی ئەڵمانیا پێشتر داوای لەو کەسانە کردبوو کە داوای مافی پەنابەرێتییان ڕەتکراوەتەوە، سود لەو پرۆگرامەی حکومەت وەربگرن و بگەڕێنەوە بۆ وڵاتەکانیان.\nبەگوێرەی سەرژمێرییەکان لە نێوان مانگی شوبات و تشرینی یەکەمی ئەمساڵدا، نزیکەی ٨ هەزار و ٦٣٩ کەس کە مافی پەنابەرێتییان ڕەتکراوەتەوە لە ئەڵمانیا، داوای گەڕانەوەیان پێشکەش کردووە کە خۆویستانە بگەڕێنەوە بۆ وڵاتەکانیان.\nئەوە لەکاتێکدایە نزیکەی ١١٥ هەزار پەنابەر داوای مافی پەنابەرێتییان لە ئەڵمانیا ڕەتکراوەتەوە، لەو ژمارەیەش ٨٠ هەزاریان مافی مانەوەی کاتییان پێدراوە تا ئەو کاتەی جارێکی تر داوای مافی پەنابەرێتی دەکەنەوە، هەروەها ٣٥ هەزار کەسیش بڕیاری دەرکردنیان بۆ دەرکراوە و دەسەڵاتدارانی ئەڵمانیا ماوەی چەند ساڵێکە پرۆگرامی گەڕانەوەی خۆویستییان دەستپێکردووە بۆ ئەو پەنابەرانەی کە دەیانەوێت بگەڕێنەوە بۆ وڵاتەکانیان.\n6480 جار خوێندراوه‌ته‌وه\nکۆی سه‌ردان: 17392817


یەكگرتوویی هێزە كوردستانییەكان\nدوای كۆتایی هاتنی جەنگی یەكەمی جهیانی و روخانی ئیمپراتۆریەتی عوسمانی، هێزە كۆڵۆنیالیستەكان هەستان بەدابەشكردنی ناوچەكانی ئیمپراتۆریەتی عوسمانی و دروستكردنی دەوڵەتی نوێ لەناوچەكە وەكو عێراق، سوریا و توركیا، خاكی كوردستانیش دابەشكراو لكێنرا بەو دەوڵەتانە و ئەم دەوڵەتانەش فرە میلەت بوون و هێزە كۆڵۆنیالیستەكان دەسەڵاتی سیاسییان بەخشییە نوێنەرانی ئەو میللەتانەی كە زۆرینەیان پێكدەهێنا، لەتوركیا توركەكان دەسەڵاتی سیاسییان وەرگرت و لەعێراق و سوریاش عەرەبەكان، ئەو فەرمانڕەوانە لەعێراق، سوریا و توركیا كە لەلایەن دەوڵەتە كۆڵۆنیالیستەكانەوە دانران هەموو جۆرە چەوسانەوە و ملهوڕییان دژ بەمیللەتانی وڵاتەكە و كەمینەكانیتر لەوانەش میللەتی كورد بەكارهێنا، بێبەشیانكردن لەسادەترین مافەكانی خۆیان لەو مافانەش مافی چارەی خۆنووسین.\nلەو كاتەوە؛ میلەتی كورد لەو وڵاتانەدا دەناڵێنێ لەژێر زەبری سەخترین جۆری چەوسانەوە و ملهوڕی، چەندین شۆڕش و راپەڕینی چەكداریانەی بەرپاكرد لەپێناو دامەزراندنی قەوارەیەكی سیاسی سەربەخۆ لەهەموو هەرێمەكانی كوردستاندا، لەوانە لەكوردستانی باشوور (هەرێمی كوردستان لەعێراق) كە لەكۆتاییدا گەیشتە دەسەڵاتی فیدراڵی و دامەزراندنی حكوومەت و پەرلەمانی تایبەت بەخۆی و بوونی جۆرێك لەفەرمانڕەوایی خۆجێیی، چەندین ناكۆكی دروستبوو لەنێوان حكومەتی ناوەندی و حكومەتی هەرێم لەسەر مەسەلەی جۆراوجۆر و گەورە كە پەیوەندی بەجێبەجێكردنی دەستوور و چارەسەركردنی كێشەی سنوری هەرێم و ناوچە كێشە لەسەر یان جێناكۆكەكان بەتایبەتی كەركوك كە ڕێككەوتنی لەسەركرابوو لەژێر سەرپەرشتی هەردوو حكوومەتی ناوەند و هەرێم ریفڕاندۆمی تیا ئەنجام بدرێت، هەروەك چۆن هاتووە و داواكراوە لەدەستوری عێراقیدا، جێگای باس كردنە؛ پێكهاتە سروشتییەكان سنوری هەرێمی دیاریكردووە لەڕێڕەوی زێی فیشخابورەوە بۆ نێو روباری دیجلە تا دەگاتە سەرەتا و دەروازەی شاخەكانی حەمرین و تا كۆتاییەكەی لەئێران، كێشەیەكیتر؛ ناكۆكییەكانە لەسەر سامانی نەوت و مافی بەرهەمهێنان و ناردنە دەرەوەی لەلایەن هەرێم و چەندین تەنگژەی تری زەق كە تا ئەمڕۆ بێ چارەسەر ماونەتەوە كە وایكردووە پەیوەندییەكانی هەردوولا ئاڵۆزو پڕ كێشە بێت، ئەمەش چەندین گرفتی بەدوای خۆیدا بۆ هاوڵاتییان هێنا لەهەرێم لەهەموو بوارەكانی ژیاندا چ ئابووری، سیاسی و كۆمەڵایەتی، چونكە ماوەیەكی درێژە بێبەشكراون لەمووچەكانیان، حكوومەتی ناوەند بەشی هەرێمی لەبودجەی گشتی بڕیوە كە ئەمە موچەی پێشمەرگەش دەگرێتەوە، هەروەها خەمساردی حكوومەتی هەرێمیش لەپێشكەشكردنی خزمەتگوزارییەكان، لەوانە موچە هەرچەندە لەتوانایدا هەبووە و ناردنە دەرەوەی نەوت درێژەی هەبووە، هەموو ئەو دۆخەی باسكرا كاریگەری هەبووە بەسەر پەیوەندییەكانی هێزە كوردستانییەكان لەگەڵ یەكتر و سەنگەربەندی دژ بەیەك هەرگیز ناچێتە بەرژوەندی گەلی كوردستان.\nمافی گەلی كوردستانە كە داوای ئەوە بكات خۆی چارەنوسی خۆی دیاری بكات، ئەمەش بەمانای جیابوونەوە نایەت، بەڵكو یەكگرتنێكی برایانە دەكرێ هەڵبژاردە بێت بۆ هەردوو گەلی عەرەب و كورد و هەموو میللەتان پێكهاتەكانیتری ناو عێراق، ئەم تێگەیشتنە دەبێ تێگەیشتنێكی روون بێت لەلایەن بزووتنەوەی رزگاریخوازی كوردستان و هەموو هێزە سیاسییەكان لەعێراق، چونكە ئەم كێشەیە هەرگیز پێویستی بەهەڵخەڵەتاندن و لەخشتە بردن نییە.\nكێشەی دیاریكردنی مافی چارەنوس موڵك و پاوانی ئەم حزب و ئەویتر نییە، كێشەیەكی كەسی نییە، بەڵكو كێشەی سەرجەمی گەلە، بۆیە پێویستە بەجدی كار لەسەر یەكگرتنی هێزە سیاسییەكانی كوردستان بكرێت بۆ بەدیهێنانی ئەم ئامانجە پڕ بەهایە كە پیرۆزە لەلایەن هەموو مرۆڤێكی كوردستانی، چونكە ئەوە خەونی گەورەی هەمووانە، هێزە كوردستانییەكان نابێ هەوڵدان بۆ بەدەستهێنانی هاودەنگی رای گشتی جیهانی فەرامۆش بكەن بۆ ئەوەی لایەنگرمانبن و پاڵپشتی كێشەكەمان بكەن لەنێوەندە نێونەتەوەییەكان و كاربكەن بۆ بێلایەنكردنی دەوڵەتانی دراوسێ و نەهێشتنی دڵەڕاوكێ بەرامبەر بەو پرسە.\nبە داخێكی زۆرەوە؛ هەموو ئەو مەسەلانەی باسكران لەسیاسەتی گشتی هەرێم رەچاو نەكراوە، هەروەها تا ئێستاش یەكگرتنی هێزە كوردستانییەكان بەدی نەهاتووە و ناكۆكییەكان قوڵتر دەبێتەوە، لەهەڵبژاردنەكانی ئەنجومەنی نوێنەرانی عێراق 2018 ئەو ناكۆكییانە رەنگی دایەوە كە بووە هۆی پەرت و بڵاوكردنی هێزەكانمان و دەنگی دەنگدەرانمان، چەند جوان دەبوو ئەگەر هێزە كوردستانییەكان بەیەك لیستی یەكگرتوو بەشداریان كردبا، بەرژەوەندی تەسكی حزبایەتییان فەرامۆش كردبا و رووی سەرنجیان لەسەر بەرژەوەندی كوردستان و گەلە پاك و تێكۆشەرەكەی بووایە كە قوربانی گەورەی لەگیان و ماڵ و موڵكدا بۆ گەیشتن بەئەنجامێك بۆ پرسە ڕەواكەی كە بەداخەوە حزب و هێزە كوردستانییەكان پشتیان لەو پرسەكرد لەدۆخێكدا كە بیركردنەوە لەبەرژەوەندی گشتی بزربوو.\nئەوەی ڕوویدا بەسەرچوو؛ ئێستا كاتی ئەوە نییە بگەڕێینەوە بۆ ئەقڵێكی گشتی و هەمەلایەن؟ كاتی لێكتێگەیشتن نییە؟ ناڵێم كاتی (سازش) بۆ یەكتر، چونكە سازش لەناو ئەندامانی یەك ماڵدا نەنگی نییە. ئێستا ئێمە زۆر پێویستمان بەیەكگرتنە لەنێوان خۆمانداو پێكهێنانی بەرەیەكی كوردستانی بەهێز تا شان بەشان هەنگاو بنێین بۆ بەدەستهێنانی كۆمارییەكی فیدراڵی برایەتی بەویستی خۆمان.\nكەریم ئەحمەد، سكرتێری پێشووتری حزبی شیوعی كوردستان


نووسەران – Peshmergekan\nلـە بـاخچــــــــەی منـــــــــداڵانم\nPosted in رەزا شوان, هۆنراوه\nشیرلی تمپل ئەفسانەی سینەمای جیهانی.. رەزا شوان\nهەر کاتێک کە ناوی ئەفسانەکانی سینەمای جیهانی بهێنرێن، پێویستە ناوی کچۆلەی بلیمەت (شـیرلی تمـپل) یش بهێنرێت. ئەمەش سەیر نییە، چونکە شیرلی تمپل بووکی هەموو منداڵانی جیهان بوو، بچووکترین و زیرەکترین و ناودارترین و پڕداهـاترین منداڵە لە مێژووی سینەمای جیهانیدا.\nکوردبوون و ناسیۆنالیزم بەشی 34/35، هەڵۆ بەرزەنجەیی\n“ئۆتۆنۆمی ئیداری لای کورد بەبێ ئۆتۆنۆمی سیاسی و کولتوری ئۆتۆنۆمییەکی ساختەیە و راستەقینە نییە(…)ئۆتۆنۆمی بەپێی بنەمای کوردبوون\nموشەك بارانی سەر دیمێشق یان سێ کوچکەی، تاران و مسکۆ و ئانکارا !، محمد سلێمانی\nهێرشی موشەکی هاوبەشی ئەمریکا و بریتانیا و فەرانسە بۆ سەر ناوەندە ستڕاتیژی و سەربازییەکانی حکوومەتی سووریە، ئەگەر بە باشیش ئەمانجەکانی خۆی نەپێکا بێت\nچیرۆک بۆ منداڵان.. زێـڕ و زەوی..، رەزا شوان\nمـام پیـرۆت پیاوێکی بە تەمەن بوو، لە دێیەکی کوردستان دا دەژیا. دوو کوڕی هەبوو. کوڕە بچووکەکەی ناوی هەڵۆ بوو، گەورەکەشی دیاکۆ. رۆژێک هەردووکیانی بانگ کرد.\nکار له‌سه‌ر مێژوو یا چه‌واشه‌کردنی مێژوو؟، سەعی سەقزی\nPublished 9 April, 2018\nماوه‌ی ساڵێکه به‌ڕێز محه‌ممه‌د خاکی له رێگای فه‌یسبووکه‌وه بابه‌تێکی هێناوه‌ته ئاراوه به ناوی:\n(تاریخ شفاهی چپ در کردستان در ایران)\nوتەکانی کاک مەلا حەسەن شیوەسەڵی لە یادی 10ی خاکەلێوە\nدوای نیوەڕۆی ڕۆژی شەممە ڕێکەوتی ٣١/٣/٢٠١٨ی زایینی لە لایەن کۆمیتەی ستۆکهۆڵمی حیزبی دێموکراتی کوردستانی ئێرانەوە، لە مەڕاسیمێکدا یادی ١٠ی خاکەلێوە “ڕۆژی شەهیدانی کوردستان” بەرز ڕاگیرا.\nPosted in بابه‌ته‌کان, مەلا حەسەن شیوەسەڵی\nئێران و تورکیە لە روسیە زیاتر قوربانی رووداوە نوێکان دەبن!، محمد سلێمانی\nئەگەر پرسی کورد لە بەشێکی کوردستاندا لە ژیر فشاری ناوچەیدا پێگەی لاواز بکرێ، جەمسەرە دژبەیەکەکان کە بەرامبەر بە یەکدی دەستیان بە سیاسەتێکی نوێ و سەربازیکردوە،\nدووپاتە بوونەوەی پەیمانی ئەلجەزایەر بە دەڵاڵیی روسیە!!!، حەسەن ماوەڕانی\nلە ساڵی ١٩٧٥دا، سەردەمی لاوازیی بەرەی سەرمایەداری و شکانی ئەمریکا لەشەری ویتنامدا و پەلەقاژەی بەرەی سەرمایەداری لە ئاست بەرەی بە ناو سۆسیالیستیدا،\nوێنەکێشان لەسەر دەموچاوی منـداڵان، رەزا شوان\nلەم ساڵانەی دواییدا، مۆدەی هونەری وێنەکێشان لەسەر دەموچاودا (فـەیس پنتـین) بە تایبەتیش لەسەر دەموچـاوی منـداڵاندا، بە شێوەیـەکی بەربـڵاو لە هەمـوو جیهاندا تەشنەی کردووە.\nمانیفێستی ڕزگاری، ئەلبۆرز ڕوئین تەن\nهەتا لاپەڕەکانی مێژووی کورد زیاتر هەڵدەدەینەوە، تابلۆی تراژێدیای کورد زیاتر دەردەکەوێت. لە پەنای ئەم تابلۆیە سەربوردەی قارەمانیەتی، فیداکاری،\nعەفرین پەیامێک بۆ ئەمەریکا، ن: زیگمار گابریل، وەزیری دەرەوەی پێشووی ئەڵمان، و. هەڵۆ بەرزنجەیی\nهێرشە سەربازییەکانی تورکیا لە عەفرین، پەیامێکی ڕوونە بۆ وڵاتە یەکگرتووەکانی ئەمەریکا. نابێت هیچ بڕیارێک لەسەر ڕێکخستنەوەی ناوچەکان، پاش تەواوبوونی شەڕی سوریا، بەبێ تورکیا جێبەجێ بکرێ\nزیگمار گابریل، وەزیری دەرەوەی پێشووی ئەڵمان\n” لێگەڕێن تیۆرییەکان بمرن نەک مرۆڤەکان ” کارل پۆپەر, وەڵامێک بۆ کاک شوان ئەحمەد و هاوشێوەکانی, هەڵۆ بەرزنجەیی\nPublished 2 April, 2018\nکاک شوان ئەحمەد لە واڵەکەی خۆیدا بابەتێکی بڵاوکردۆتەوە بە ناوی: ” ڕەگەزپەرستی کوردانە و سوکایەتی کردن بە عەرەب ”\nخانووە زێدەڕەوییەکان بیانووە بۆ دەرکردنی کورد لە کەرکوک.,. رەزا شوان\nلە دامەزراندنی دەوڵەتی عـێراقەوە لە (١٩٢١) دا، حکوومەتە یەک لە دوای یەکەکانی عێراق، بە حکوومەتەکەی حەیدەر عەبادی ئێستاشەوە، بە پێی پیلانێکی رەگەزپەرستی و شۆڤێنی داڕێژراو،\nڕۆژهەڵاتیەکان لە بەر ئەوەی خۆیان ناپارێزن کراونەتە ئامانجی تیرۆرکردن!!، محەممەد سلێمانی\nڕێژیمی ئاخوندی ئێران وەك دەیەی ٩٠ی زاینیی هەرێمی کوردستانی کردۆتەوە شوێنی ڕاوکردن و لە ناوبردنی موخالیفانی و لە ماوەی چەند مانگێكدا،\nپشتیوانی لە مانگرتن و خۆنیشادان، عوسمان کەوکەبی شاد\nمامۆستا نیشاندەر و پێشرەوی گەل و کۆمەڵە. فێرکەری نەوەی داهاتویە. هەر بۆیە پایەبەرز و بەرێز و خۆشەویستی خەڵکە.\nدەی خاکەلێوە لە ڕوانگەی ئایینەوە، مەلا برایم مەجید پوور\nبەناوی خوای دڵاوای دلۆڤان\nلـە سەروبـەنـدی ساڵڕۆژی دەی خاکەلیوەی ١٣٢٦ هـەتـاویـدا کە ساڵیادی لـە سێدارەدانی پێشەوا قازی و هاوڕێیانی\nتوێژینەوە: ٣،٣ ملیارد مرۆڤ ئۆتۆکراتانە بەڕێوە دەبرێن, ن: ماکس هۆلشەر ، و. هەڵۆ بەرزنجەیی\nلە زۆر وڵاتان دا، سەرۆکی حکومەتەکان، دەسەڵاتی خۆیان بێ وەستان فراوان دەکەن. دەوڵەتی یاسا لاواز دەکەن، فەرمان بەسەر میدیاکاندا دەکەن.\nگەورەترین ناپاکی ناپاکیکردنە لە کوردستان.. رەزا شوان\nکوردستانی جوانمان، بە زەوی ئاسمانییەوە، بە شاخ و گرد و دەشت و دۆڵییەوە، بە ئاو و دار و بەرد و خاک و خۆڵییەوە، بە گوڵ و گوڵزارییەوە، بە کوێستان و گەرمانییەوە، بە باکوور و رۆژهەڵات و باشوور و رۆژئـاوایەوە،\nبزووتنەوەی ڕزگاریخوازی گەلی کورد بە درێژایی مێژوو بە دوو ڕێڕەوی ناتەبا و بەتەواوی دژ بە یەكدا هەنگاوی خۆی هاویشتووە\nپڕ ئازارم لە بەر زامێ ھەڵت گرت\nپڕ ھاوارم کە داگیرکەر لە تۆی کرد\nکەچی فارس و تورک، تەواو بە پێچەوانەوە، شتەکانی خۆیان دەپارێزن و شێوە زارێک لە زمانەکەی خۆیان هەڵدەبژێرن و دەیکەن بە زمانی ئەدەبیات و کولتوری ناوچەیی باڵای پێ تۆمار دەکەن.\nڕێگا ده‌ستی شاری گرتبوو به‌بێ چاوی به‌ره‌و چۆلگه کۆچی ده‌کرد؟\nشه‌قام و کۆڵانه‌کان،باخچه‌و حه‌سارو حه‌وشه‌کان، ژێرزه‌مین،جۆگه، چاڵاو و ڕوباره‌کان\nPosted in سولەیمان ئەحمەدنیژاد, هۆنراوه\nئێمە نە بەشەرین\nPosted in سەعی سەقزی, هۆنراوه\nلانک لە فۆلکلۆر و هۆنراوەی کوردی دا، رەزا شوان\n)لانک) و (بێشکە) دوو ناوی هاومانان، مەبەستێک دەگەیەنن، لۆرک و جۆلانیش دوو ناوی ترن، هەموویان شوێنی نووستن و ژیـرکردنەوە و ئـارام بەخشینن بە منـداڵی کۆرپە، تەنها جۆلانێ نەبێت\nزانست و کۆمەڵکوژیی و ئەمڕۆژانەی کورد!، برایم فەڕشی\nPublished 14 March, 2018\nنیل ئامسترانگ و هاوسەفەرەکانی لە ڕۆژئاوای ئامریکا لە شوێنێکی تایبەت خەریکی ڕاهێنان بوون. کەسێک پاشماوەی هۆزێکی قڕکراو، لێیان پەیدا دەبێ و سەرسام لە دیتنیان، دەپرسێ: لێرە چ دەکەن؟\nمایك پۆمپیۆ دژی پێگەی بە هێزی مسکۆ و تارانە و بۆ لاوازکردنیان کاردەکات! ، محمد سلێمانی\nسەرۆکی ئەمریکا دۆناڵد ترەمپ، بەلادانی وەزیری دەرەوە ڕیکس تیلرسین لە پۆستەکەی و دیاریکردنی “مایك پۆمپیۆ” کەسی یەکەمی دەزگای هەواڵگری\nپێویسته ئێلبه‌گی جاف وه‌ك پێشبینیناسێكی کورد لە سه‌ده‌كانی پێشوو بناسرێت.، عارف باوەجانی\nنەتەوەکانی ئەمرۆی گۆی زەوی هەریەکەو شانازی بە کەسایەتییەکی دیاری مێژووی کۆنی خۆیان دەکەن، کە لە بوارێکی جیاوازدا مێژوویەکی وەک شاکار بۆ گەلەکەی جیهێشتووە.\nPosted in بابه‌ته‌کان, عارف باوەجانی\nمذهب بخشی از فرهنگ است و باید جنبه های بی آزار آن را حفظ کرد، دکتر گلمراد مرادی\n(1) حدود دو سال پیش مقاله ای دررابطه با فرهنگ و ادیان نوشتم و منتشر کردم. بنظر من هرچه در این زمینه قلم زده شود هنوز هم کم است.\nکوردبوون و ناسیۆنالیزم بەشی 28 و 29 ، هەڵۆ بەرزەنجەیی\nنووسەر لەم بەشەدا پێنج پرسیاری گەورە قووت دەکاتەوە. وەک کێشەی بزووتنەوە مۆدێنیزمەکان، وە ناڵێ نەتەوەخوازییەکان، چونکە پێی وایە بە هەڵە ناونراون نەتەوەخواز.\nبه شان و کۆڵ هه‌ڵناگیرێ\nهێنده قورسه ئه‌وخه‌مه؟\nدژی به یاسای کردنی فرۆشتنی ئه‌ندامی جه‌سته، عوسمان که‌وکه‌بی‌شاد\nگرینگترین کاری گورچیله‌کان، پاڵاوتنی خوێنه و لابردنی ماده‌کانی زیانبه‌خشی پاشه‌رۆیه و لابردنی ئاوی زیاده‌یه. هه‌روه‌ها گورچیله‌کان زۆر گرینگن بۆ یه‌کسانی ڕاگرتنی ئاو و ئێلکترۆلیت له ناو جه‌سته دا.\nخۆشک و برایانی هێژا؛\nتێکۆشەرانی ڕێگای ئازادی؛\nپڕ بە دڵ سڵاوتان عەرز دەکەم\nترسی کۆماری تێرۆر و تۆقاندن، لە ئازادیخوازان، ئەلبورز ڕۆئین‌تەن\nتێرۆر بە مەبەستی ترساندن و تۆقاندن و لابردنی دژبەران و جیابیران یەکێک لە کردەوە هەرە نامرۆڤانەکانی مرۆڤ بەئەژمار دێت. ئەم کردەوە قیزەونە بەدەستی جەنایەتکاران و دیکتاتۆرانی سەردەمی کۆن و نوێ، یەکێک لە ئامرازەکانی پاوانخوازی و پاراستنی دەسەڵاتێکی مڵهوڕ وناڕەوایە.\nPosted in ئەلبورز ڕۆئین تەن, تیرۆر\nشێرە ژنی رۆژئاوا\nتێکۆشانی لا باوە\nPosted in عوسمان کەوکەبی شاد, هۆنراوه\nکوردبوون و ناسیۆنالیزم بەشی ٢٦/27، هەڵۆ بەرزەنجەیی\nـ نەتەوە و پێکهاتە خێڵەکییە جیاوازەکان\nدیسان قسە لەسەر جۆری خێڵەکان و پێکهاتەکانیانە و لەناو ئەو جۆرە لە پێکهاتەکاندا،ئەو لایەنەیان کە هێزێکی ناخێڵەکی لە خێڵەکان پێکدێ،\nبەداخەوە پێشمەرگەی دێرینی حیزبی دێمۆکڕات قادر قادری لە باشووری کوردستان تێرۆر کرا، ساڵە نەڵۆسی\nبەداخەوە شه‌وی سێشه‌مه له سه‌ر چوارشه‌مه ٦له‌سه‌ر ٧ی مارسی ٢٠١٨، (١٥ له سه‌ر ١٦ی ڕه‌شه‌مه‌ی ١٣٩٦)، هاوڕێ قادر قادری، کادر و فه‌رمانده‌ی لێوه‌شاوه‌ی هاوڕێیانی پێشوو که به ماشێنی خۆی به سه‌ردانێک چووبووه مێحوه‌ری بالیسان_چوارقوڕنه، دره‌نگانی شه‌و ده‌درێته به‌ر ده‌سڕێژ و ته‌رمه‌که‌ی که زیاتر له ٢٠ گولله‌ی وێ كه‌وتووه.\nدیسان تێرۆر، دیسان ئاژاوەنانەوە لە ناو ماڵی کوردا، لە لایەن ئێرانی نەیار و داگیرکەرەوە، عارف باوەجانی\nهەر لە مانگی سێێ ئەمساڵەوە کۆماری ئیسلامی ئێران ٢ کردەوەی ترۆریستی، لە سەر ٢ حیزبی ڕۆهەڵاتی کوردستان بەڕێوە برد، یەکێک لە کارە تروریستییەکانی لە شاری هەولێری پایتەخت بوو، ئەوی دیکە لە دەڤەری پشدەر بوو.\nPosted in تیرۆر, عارف باوەجانی\nکاتالۆگ Select Category ئاگاداری (1) ئەلبورز ڕۆئین تەن (17) بابه‌ته‌کان (3,061) برایم فەڕشی (17) برایم لاجانی (107) بیره‌وه‌ری (319) پرۆگرامی کۆمپیته‌ر (5) ترور و جنایت (132) تیرۆر (243) جوێ بوونه‌وه (92) چالاکیی (213) حەسەن ئەیوب زادە (24) حەسەن ماوەرانی (15) حەمە حەریری (25) حوسێن نازدار (32) خبرها (225) د.حوسێن خەلیقی (3) دایکی سۆلاڤ (4) دکتر گلمراد مرادی (18) دیمانه (270) رەحیم رەشیدی (20) رەزا شوان (37) ڕەوف گوڵبەدەن (5) ڕێبه‌ران (91) ڕێکلام (1) ساڵە نەڵۆسی (15) سەعی سەقزی (15) سەلاح پیرۆتی (3) سولەیمان ئەحمەدنیژاد (30) سویدی (2) عارف باوەجانی (7) عارف شێخ ئەحمەدی (4) عوسمان کەوکەبی شاد (9) فارسی (526) قادر ئەلیاسی (16) کاووس عەزیزی (98) کتێب (47) کرمانجی (36) کۆنگره (13) لوقمان مێهفەر (5) محەممەد سلێمانی (37) مقالات (444) مەجید حەقی (39) مەلا برایم مەجیدپوور (19) مەلا حەسەن شیوەسەڵی (23) موزیك (30) هەڵۆ بەرزەنجەیی (48) هەواڵ (83) هۆنراوه (374)


خانوو بۆ فرۆشتن له سلێمانی- قڕگه – بازاڕی موڵک\nشوێنێکی خۆش ،ڕووەو ڕۆژھەڵات ،کۆڵانی ١٥ مەتری ،لە سەرو نەخۆشخانەی شۆڕش ،نزیک فەرمانگەی ژینگە . خانوویەکی پاک و خاوێن و ماڵی دۆستە? ڕوبەر : ١٥٧،٥ م نرخ: ١٢ دەفتەرو نیو ٣ قات ، قاتی یەکەم و دووەم ھەمان خەریتەیە بەڵام قاتی سێیەم یەک نوستنی کەمترە. قاتی یەکەم پێکھاتووە لە : گەڕاج +٢ نوستن+میوان +ھۆڵ +مەتبەخ+موشتەمەلات . قاتی دووەم پێکھاتووە لە :٢نوستن +میوان+ھۆڵ+مەتبەخ +موشتەمەلات . قاتی سێیەم پێکھاتووە لە:نوستنێک +میوان+ھۆڵ +مەتبەخ+موشتەمەلات . بۆ زانیاری زیاتر پەیوەندی بەم ژمارەیەوە بکە 07719928007 یان سەردانی نوسینگەی بنیاد بکەن قڕگە-لەسەر شەقامی ٢٠ مەتری بەینی کۆمپانیای نەوزاد و نەخۆشخانەی شۆڕش -خوار فەرمانگەی ژینگەی سلێمانی\nخانوو بۆ فرۆشتن له سلێمانی- قڕگه خانوو بۆ فرۆشتن له سلێمانی-که‌نه‌سوره


پەیامی دەفتەری سیاسی بەبۆنەی 27 ساڵەی شەهید بوونی د. سادق شەرەفکەندی – Giareng\nلە 17 ئیلول , 2019\nهاونیشتمانیانی بەرێز! خەڵكی خەباتکاری کوردستان!\n٢٧ ساڵ پێش ئێستا و لە ٢٦ی خەرمانانی ١٣٧١ی هەتاویدا، دوکتور سادق شەرەفکەندی، سکرتێری گشتیی حیزبی دێموکراتی کوردستان؛ فەتاح عەبدولی، ئەندامی کۆمیتەی ناوەندیی حیزب و نوێنەری حیزب لە دەرەوەی وڵات؛ هومایون ئەردەڵان، نوێنەری حیزب لە وڵاتی ئاڵمان و دۆستی حیزبی دێموکراتی کوردستان، ئاغای نووری دێهکوردی؛ لە بێرڵین، پێتەختی ئاڵمان تێرۆر کران. بەرنامە ئەم تێرۆرە وەک لە دواییدا بەڕوونی سەلمێندرا، لەلایەن کاربەدەستانی هەرەسەرووی ڕێژیمەوە بڕیاری لەسەر درابوو و، بۆ جێبەجێکردنەکەی کۆمەڵێک تێرۆریست و دەستوپێوەندیی خۆیانیان بۆ ئەرکدار کردبوو.\nدوکتور سادق شەرەفکەندی یەكێک لە ڕێبەرە هەڵکەوتووەکانی حیزبی دێموکرات بوو کە پاش تیرۆری دوکتور قاسملووی مەزن توانیی وەک سکرتێری گشتیی حیزبی دێموکراتی کوردستان جێگەی نەمر قاسملوو پڕ بکاتەوە و جۆرێک حیزبەکەی بەڕێوە ببا و ڕێبەریی بکا، کە کۆماری ئیسلامیی ئێران بێنێتە سەر ئەم قەناعەتەی تێرۆری دوکتور قاسملوو ئەوەندەی حسێبیان بۆ کردبوو لەسەر حیزبی دێموکرات کاریگەریی نەبووە.\nدوکتور سەعید هەر وەک تا ئێستا چەندین جار لە یادی و بیرهێنانەوەی تیرۆر کردنەکەیدا باس کراوە، کەسایەتییەکی شوێندانەر و هەڵکەوتوو بوو. تیژبیر، هزرڕوون و پێشکەوتنخواز بوو. مرۆڤێکی بە هەڵویست، پڕکار، وردبین، پڕوزە و ماندوونەناس بوو. ئەو تایبەتمەندییانە وایکردبوو کە لە بەرپرسایەتیی سکرتێری حیزبی دێموکراتدا تواناکانی زیاتر دەربکەوێ و، پڕکاری، شێلگیری و جیددی بوونی ببێ بە وێردی زمانی هەموو ئەو کەسانەی دەیانناسی و لە نیزیکەوە کاریان لەگەڵ دەکرد. دوکتور شەرەفکەندی کاتێک بوو بە سکرتێر کە حیزبی دێموکراتی کوردستان ڕێبەرێکی وەک د. قاسملووی لەدەستدا بوو، کە بە کەسایەتیی کاریزماتیکی خۆی و لە ماوەی 18 ساڵ سکرتێریی‌دا، ستاتویەکی زۆر گرینگی بۆ حیزبی دێموکرات لەنێو بزووتنەوەی کورد و لە ئاستی ئۆپۆزیسیونی سەراسەریی ئێراندا دەستەبەر کردبوو. پاراستنی ئەم پڕستیژ و ئەم قورساییەی حیزبی دێموکرات کاتێک گرینگ دێتە بەرچاو کە دەبینین دوکتور سەعید زۆر زوو، و تەنانەت بەشێوەیەکی چاوەڕواننەکراو جێگا و کەلێنی دوکتور قاسملوو پڕ دەکاتەوە. بۆیە ئەوەی بەحەق لە پەسنی دوکتور سەعیددا گوتراوە لەجێی خۆیەتی کە “دوکتور سەعید کەسایەتییەکی شایستە بوو بۆ جێگرەوەی ڕێبەرێکی هەڵکەوتووی وەک د. قاسملوو.”\nدوکتور سەعید یەکێک لە نوخبە و کەسایەتییە پێگەیشتووەکانی نێو ڕێزەکانی حیزبی دێموکرات بوو کە شوێن‌پەنجەی بە جێگیربوونی زۆر لە بەها و بایەخە شۆڕشگێرییەکانی جێکەوتوو لە فەرهەنگی سیاسیی حیزبدا دیارە، کە خاوێنی ئەدبیاتی سیاسی و ئەخلاقی شۆڕشگێڕی لە سیاسەتدا و چەسپاندن و پێداگری لەسەر ئوسوول و پڕەنسیپەکان چەند نموونەیەک لەوانن.\nهەر وەک باس کرا دوکتور سەعید پێش ئەوەش کە بە سکرتێری حیزب هەلبژێردرێ کەسایەتییەکی هەڵکەوتوو بوو، بۆیە کە ئەرکی نەفەری یەکەمی حیزبی کەوتە سەرشان، بە شێوەیەکی زۆر شایستە حیزبی دێموکراتی مودیرییەت کرد. وەک دەگوترا حیزبی دێموکرات “بێ قاسملوویی پێوە دیار نەبوو”. لەباری تەشکیلاتی و پێکهاتەی ڕێکخستنەوە حیزبی دێموکرات یەکگرتوو و خاوەن ئورگان و ڕێکخراوەی جۆراوجۆری حیزبی بوو کە بە مودیرییەتی دوکتور سەعید زۆر سیستماتیک کارەکانی دەچوونە پێش، لە ڕووی جموجۆڵ و هەڵسوورانی پێشمەرگانە لەگەڵ ئەوەدا کە هەلومەرجی ناوچە بەتایبەت لە سنوورەکانی ئێران و عێراق بەدوای کۆتایی هاتنی شەڕی ئێران و عێراق گۆڕانی بەرچاوی بەسەردا هاتبوو و بۆ تێکۆشان سەخت و ئەستەمتر بوو؛ بەڵام ئەرکی پێشمەرگانە وەک ڕابردوو لە زۆربەی نزیک بە تەواوی ڕۆژهەڵاتی کوردستان درێژەی هەبوو. لە بوارەکانی دیپلۆماسی و پێوەندییە دەرەکییەکانی حیزبی دێموکرات هەروا حیزبێکی دیار و لەسەر خەت بوو، و بۆ پیوەندی گرتن بە دونیای دەرەوە و لەقاودانی ماهییەتی کۆماری ئیسلامیی ئێران و ناساندنی خەبات و تێکۆشان و مافی ڕەوای خەڵكی کوردستان پێشەنگ و لەمەیداندا بوو. لە نێوخۆی کوردستانیش لەگەڵ ئەوەدا هەلومەرج زۆر دژوار و مەترسیدار بوو، بەڵام بەپێی ئەو جێگەوپێگەیەی حیزبی دێموکرات لە نێو خەڵكی ڕۆژهەڵاتی کوردستاندا هەیبوو، چالاکییەکانی حیزبی دێموکرات لە هەموو ئاستەکاندا وەک ڕابردوو دیار و بەرچاو بوون و دەدرەوشانەوە. خەڵکی کوردستانیش کە هەمیشە پشتیوان و قەڵای حیزبی دێموکرات بوون؛ هەر وەکوو پێشوو چاوی ئۆمیدیان هەر لەسەر حیزبی دێموکراتی کوردستان بوو.\nکۆماری ئیسلامیی ئێران کە تا ئەو کات بۆ تێرۆرە سیاسییەکانی و حەزفی فیزیکیی دژبەرانی تەنانەت لە نێو خاکی ئورووپادا تێچوویەکی ئەوتۆی نەدابوو، ئەمجارەیان ئاوای بۆ نەچووە سەر و تێرۆری دوکتور شەرەفکەندی بەگران لەسەری شکایەوە. چونکی دادگای لێکۆڵینەوە لە تێرۆری 17ی سێپتامبری بێرلین کە بە دادگای “مێکۆنووس” ناوی دەرکردبوو، پاش زیاتر لە سێ ساڵ بەدواداچوون و لێکۆڵینەوە، دواجار لە ڕێکەوتی ٢١ی خاکەلێوەی ١٣٧١ حوکمی خۆی دا. لەم بڕیارەدا دادگای مێکونووس ڕایگەیاند کە تێرۆری دوکتور سەعید شەرەفکەندی و قوربانییانی دیکەی جینایەتی مێکونووس تیرۆرێکی سیاسیی نێودەوڵەتییە و لە لایەن کاربەدەستانی پلەبەرزی ڕێژیمی کۆماری ئیسلامیی ئێرانەوە بڕیاری لەسەر دراوە و ڕێژیم بەهۆی دەستوپێوەندی و نێردراوەکانی جێبەجیی کردوە. ئەم بڕیارە لە کورتخایەندا دەرەنجامی خراپی بۆ کۆماری ئیسلامی هەبوو و هەروەها دواجار بوو بەهۆی ئەوەی کۆماری ئیسلامی نەتوانێ وەک پێشوو درێژە بە تێرۆر و لەسەر ڕێ لابردنی نەیارانی سیاسیی خۆی لە ئورووپا بدات.\nلە ساڵیادی تێرۆری دوکتور شەرەفکەندی‌دا ڕەنگبێ هەموو جارێ ئەم پرسیارە بکرێتەوە کە ڕێژیمی کۆماری ئیسلامی لەپێناو چیدا ئەم پیلانەی گێڕا و چەندە تێیدا سەرکەوت؟ ڕێژیمی کۆماری ئیسلامیی ئێران دوای بەتاڵانبردنی دەسکەوتەکانی شۆڕشی گەلانی ئێران و گرتنەدەستی جڵەوی دەسەڵات، زۆر زوو لە خەسڵەتی خەباتی مافخوازانەی گەلی کورد و سەنگ و قورسایی و ئامانجەکانی حیزبی دێموکراتی کوردستان گەیشت. بۆیە هەر دوای ئەوەی خەڵکی کوردستان لە یەکەم هەنگاودا بە “نا”گوتن بەو ڕێژیمە شەرعییەتی سیاسیی بردە ژێر پرسیار و کاتێک زانی کە ناتوانێ بە بیری چەقبەستوو، دوگماتیزمی ئایینی و شوینیستیی خۆی بەرەوڕووی هزر و بیری حیزبی دێموکرات و جووڵانەوەی کورد بێتەوە، زۆر زوو شمشیری لە ڕوو بەست و وەک هەر ڕێژیمێکی توتالیتێر سڕینەوە و حەزفی فیزیکیی ئەم دژبەرەی خستە سەرووی ئەولەوییەتەکانی.\nسەپاندنی شەڕ، گەمارۆی ئابووری، تێرۆر و بەرنامە بۆ دابڕاندنی خەڵک و حیزبی دێموکرات لە یەکتری سیاسەتێک بوون کە ڕێژیم لە هەموو ئاستەکاندا خستیە بواری جێبەجێکردنەوە؛ بەڵام حیزبی دێموکرات قایم و پشت‌ئەستوور بە قەڵای لەگیران‌نەهاتووی پشتیوانیی خەڵکی کوردستان هەروا چقڵی چاوی ڕێژیم بوو، بۆیەش ئەوان کەوتنە پیلانی تێرۆری ڤییەن. بەڵام لە دوای نەمانی دوکتور قاسملوو و بە بوونی دوکتور سادق لەجێی وی، حیزبی دێموکرات و خەبات و سیاسەتەکەی نەک هەر لەجێی خۆی بوو، بەڵکوو هیممەت و هەوڵەکانی دوکتور شەرەفکەندی دەچوو هەتا ئۆپۆزیسیۆنێکی بەهێز و توانامەند لەدژی کۆماری ئیسلامی بەرەوڕووی ڕێژیم بکاتەوە. ترسی ڕێژیم لە کەسایەتیی کەموێنە و شوێندانەری دوکتور شەرەفکەندی و قورسایی لە بزووتنەوەی سیاسیی کورد و ئێراندا هیچ ڕێگایەکی بۆ نەهێشتنەوە جیا لە حەزفی فیزیکی و لەسەر ڕێ لابردنی. هەوڵێک لە ڕێژیم لە بەشە عەمەلیاتییەکەیدا سەرکەوتوو بوو، بەڵام بەوەش ئامانجەکانی نەپێکا و ئەوەی لە نەبوونی دوکتور شەرەفکەندی‌دا دەیدی و بۆی دەگەڕا، کە نەهێشتن و لەپێخستنی حیزبی دێموکرات بوو؛ نەهاتنە دی. ڕاستە تێرۆریزمی کۆماری ئیسلامی توانی ئەم زەبرە قورسە لە جووڵانەوەی کورد بدا و حیزبی دێموکرات لە توانا و کاریگەریی هزری و مەیدانیی زیاتری د. قاسملوو و د. شەرەفکەندی بێبەش بکا؛ بەڵام ئەو شەهیدە گەورانە لە ڕێبازیاندا زیندوون و ئیلهام وەرگرتن لەو ڕێبەڕانە هەر وا چڕای ڕێگای تێکۆشانی ڕێبوارانی ڕێگەی حیزبی دێموکراتە.\nئێمە لە کاتێکدا یادی ٢٧ ساڵەی تێرۆری دوکتور سەعید و هاورێیانی، فەتاح عەبدولی و هومایون ئەردەلان دەکەینەوە، کە ڕێژیمی کۆماری ئیسلامی لە هەموو ئاستەکانی سیاسی، ئابووری و کۆمەڵایەتی لە نێوخۆ و لە دەرەوەی وڵات و لە ئاستی هاوکێشە نێودەوڵەتییەکاندا کەوتووەتە هەلومەرجێکی زۆر دژوارەوە. سیاسەتی دەستتێوەردان لە کاروباری نێوخۆیی وڵاتان، دروستکردنی میلیشیا لە ژێرناوی جۆراوجۆر بۆ شەڕی نیابەتی، تەرخانکردنی زۆربەی داهاتی وڵات و خەڵكی ئێران بۆ ئاژاوەگێڕی و قەیرانخوڵقێنی ڕێژیمی تووشی چالشی جیددی کردوە هەم لە بواری سیاسی و هەم لە بواری ئابووریدا. لەو بارودۆخەدا کارایی دەزگای دیپلۆماسی ڕێژیمی کۆماری ئیسلامی بۆ تێپەڕین لەو قۆناغە ئەستەمە لە نزمترین ئاستی خۆیدایە. لەنێو خۆی وڵاتیشدا کەڵەکەبوونی قەیرانە کۆمەڵایەتی، ژینگەیی و ئابوورییەکان هیندەی دیکەی خەڵک لەو ڕێژیمە بێزراو کردوە. لەگەڵ ئەوەشدا ئەم بارودۆخە دەرفەتی بۆ تێکۆشان و خەباتی هەمەلایەنە لەدژی ئەم ڕێژیمە لە کوردستان و لە ئاستی سەرانسەریشدا زۆرتر ڕەخساندوە و لەم پێوەندییەدا حیزبی دێموکراتی کوردستان بە ئیلهام وەرگرتن لە ڕێبازی ڕێبەرانی شەهیدی؛ لەسەر هەست و لەسەر پێیە و هەموو دەرفەتێک دەقۆزێتەوە کە یارمەتی بکا بە گۆڕینی ئەو ڕێژیمە بە ڕێژیمێکی دێموکراتیک؛ نیزامێکی سیاسی کە تێیدا مافی نەتەوایەتی و سیاسی و کۆمەڵایەتیی خەڵکی کوردستان دابین بووبێ و دێموکراسیی لە ئێراندا جێگیر کردبێ.\nسەرکەوێ بزووتنەوەی مافخوازانەی خەڵكی کوردستان،\n26ی خەرمانانی 1398ی هەتاوی


ئەم تاقیگەیە سەر بەوەزارەتى سامانە سروشتییەکانە و لە مانگى 2014/7 ەوە دەستى بەکارەکانى کرد لە کۆمەڵگاى باشماخ:\nئیش و کارى ئەم تاقیگەیە پشکنینى بەنزین و سوتەمەنییە لە رووى کوالیتى. وە بەشێوەى بەردەوام واتە 24 کاتژمێرى کاردەکەن. وە کارەکانى ئەم تاقیگەیە بەراورد بەساڵى ڕابردوو پێشکەوتنى بەرچاوى بەخۆوە بینیوە. وەبەهۆى پەیوەندییەکى باش لەگەڵ بەشەکانى ترى کۆمەڵگا کارەکان بەباشى ئەنجام دەدرێت.\nوە بەپێى ئەو ڕێنماییانەى کە لەسەرو خۆیانەوە ئاڕاستەیان دەکرێت کارەکانیان ئەنجام دەدەن.


سلێمانی.. یه‌ڵدا داده‌خرێت\n12/6/2019 09:47 AM\nبه‌هۆی پابه‌ند نه‌بوونی به مه‌رج و رێنماییه‌كانی كاركردن، لیژنه هاوبه‌شه‌كان كارگه‌یه‌كی شیرینی له سێمانی داده‌خات.\nبه‌پێی راپۆرتی لیژنه‌ی 3ی سه‌ر به لیژنه هاوبه‌شه‌كان، سەردانی کارگەی شیرینی (یەڵدا)ی لە شه‌قامی مه‌وله‌وی كردووه‌و ده‌ركه‌وتووه کارگەکە پابه‌ندی مه‌رج و رێنماییه‌كانی كاركردن به‌گشتی و تەندروستی به‌تایبه‌ت نه‌بووه.\nله راپۆرته‌كه‌دا هاتووه: له‌كاتی سه‌ردانی لیژنه‌كه‌دا ده‌ركه‌وتووه، له‌ناو ئه‌و كاكڵه گوێزهو كونجییه‌ی له‌كاتی ئاماده‌كرنی شیرینیه‌كاندا به‌كاریده‌هێنێت بڕێكی زۆر پاشەرۆی قرتێنه‌ره‌كان (مشک و جرج)ی تێدا بووه.\nهه‌روه‌ها ئه‌و كه‌سانه‌ی له كارگه‌كه كاریان كردووه گرنگیان به پاكراگرتنی شوێنه‌كه نه‌داوه، له‌گه‌ڵ به‌سه‌رچوونی مۆڵەتی تەندروستی كاركردن.\nئاماژه‌شی به‌وه كردووه، لە کارگەی شیرنی (یه‌ڵدا) دەست بەسەر (15) کیلۆگرام کونجی، (10) کیلۆگرام شەکر، (5) کیلۆگرام كاكڵه گوێزو (15) کیلۆگرام شیرینی کۆن و خراپبوو له‌گه‌ڵ دوو قوتو تام و ڕەنگى ماوه بەسەرچوودا گیراوه.\nبه فه‌رمانی قائیمقامی سلێمانی كارگه‌ی شیرینی یه‌ڵدا داده‌خرێت و ته‌واوی ئه‌و مادده خۆراكیانه‌ی ده‌ستی به‌سه‌ردا گیراوه له‌لایه‌ن لیژنه‌ی له‌ناوبردنه‌وه له‌ناوده‌برێت و خاوه‌نی شوێنه‌كه‌ش روبه‌رووی رێكاری یاسایی ده‌كرێته‌وه.


فڕگەی دەیرۆزوور جارێکی تر کرایەوە - SAHAR KURDISH (Sorani)\nفڕگەی دەیرۆزوور جارێکی تر کرایەوە\nمیدیاکانی سووریا ڕایانگەیاند: گەشتە ئاسمانییەکانی فڕگەی شاری دەیرۆزوور کە تەنیا فڕگەی ناوچەی ڕۆژهەڵاتی سووریایە باری ئاسایی پەیدا کردووەتەوەو چالاکییەکانی سەرلەنوێ دەستی پێ کراوە.\nبە پێی ڕاپۆرتی ڕۆژی چوارشەممەی هەواڵدەریی ڕادیۆو تەلەفزیۆنی ئێران بە گێڕانەوە لە تەلەفزیۆنی ڕووسیا ئەلیەوم، گەشتە ئاسمانییەکانی فڕگەی دەیرۆزوور بە شێوەی ڕۆژانە بۆ گواستنەوەی موسافیران لەم فڕگەیەوەو بە پێچەوانە ئەنجام دەگرێت.\nهەر لەم حاڵەدا، هەواڵدەریی فەرمیانەی سووریا(سانا) وای بڵاو کردووەتەوە کە هێزەکانی سوپای سووریا لە ڕەوتی ڕێگای تەیبە لە تەنیشتی مەیادین بە ئەنجام دانی هەڵمەتێکی تایبەتی هێندێک لە بنکەو بارەگاکانی تیرۆریستانی داعشیان خستووەتەژێر کۆنترۆڵی خۆیانەوەو کۆمەڵێکیشیان لێ کوشتوون و ترۆمبیلە بۆمب ئاخنکراوەکانی تیرۆریستانی داعشیشیان لەنێو بردووە.\nیەکەکانی سوپای سووریا هەروەها لە ڕۆژهەڵاتی چۆمی فۆرات لە تەوەری حتلە پێشڕەویی باشیان هەبووەو ناوچەگەلێکی گرینگیان لە سەر ڕێگای جسرولسیاسە خستووەتە ژێر کۆنترۆڵی خۆیان.\nکۆمەڵێک لە تیرۆریستانی داعش دوای تێکهەڵچوونی قورس لەگەڵ هێزەکانی سوپای سووریا لە گەڕەکەکانی عورفی و سەناعە کوژراون و دوو فڕۆکەی ناس کردنی تاقمی تەکفیریی داعشیش لە گەڕەکەکانی قسورو سەناعە خراونەتە خوارەوە.\nهەر لەم حاڵەدا کۆپتەرەکانی سوپای سووریا بە بڵاوکردنەوەی ئاگاداری نامە بە سەر ئاواییەکانی گردوپەڕی ڕۆژهەڵاتی دەیرۆزوور داوایان لە خەڵکی سڤیل کردووە لە مۆڵگەکانی داعش دوور کەونەوە.\nهەڵمەتی دژی مۆڵگەکانی تیرۆریستان لە پارێزگاکانی حومس، ڕەققە، حماە و دەیرۆزوور بەشێک لە هەڵمەتی بەربڵاوی سەربازیی سووریا لە چوارچێوەی سەرکوت کردن و لەنێو بردنی چەتەکانی تاقمی ڕەشەکوژی داعش لە ناوچە گرینگەکانی ئەم وڵاتە دێتە ئەژمار.\nقەیرانی سووریا لە ساڵی 2011 بە هێرشی بەربڵاوی ئەو تاقمە تیرۆریستانەی کە لە لایەن عەرەبستان و ئەمریکاو هاوپەیمانەکانیان لەوانە تورکیاوە بە مەبەستی ڕوخاندنی دەوڵەتی یاسایی بەشار ئەسەدی سەرۆک کۆماری ئەم وڵاتە پشتیوانییان لێ دەکرێت، سەری هەڵدا. لە ئەنجامی ئەم هێرشانە هەتاکوو ئێستا سەدان هەزار کەس کوژراون و یان بریندار بوونەو ملوێنان کەسیش ئاوارەو هەڵوەدا کراون.\nOct 11, 2017 20:45 Asia/Tehran\nگروپە چەکدارەکانی جێگیرلە ڕۆژئاوای دەرعای سووریا چەکە قورسەکانیان ڕادەس کرد\nدۆزرانەوەی مووشەکی دژەتانکی چێکراوی ئەمریکا لە ناوچەی غەرەز\nزاڵبوونی سوپای سووریا بەسەر چوارگوند لە باکووری ڕۆژئاوای سویدا\nقەڵای فەلەکۆل ئەفلاک\n8 کاژێرێک لەمەوبەر\nپیرۆزبایی به بۆنەی ساڵهاتی لەدایکبوونی حەزرەتی مەعسوومە (س)\nفەڕەنسە بوو بە پاڵەوانی مۆندیاڵی روسیا\n10 گوندی هه‌ورامان له ریزی ئاسه‌واری نیشتمانیی ئێران تۆمار ده‌کرێن\nسات و سەودای پەنامەکیی ئەردەن لەگەڵ ڕژێمی زایونی و ئەمریکا لە سەر مزگەوتی ئەقسا


ئەردۆگان تووشی (شێتی گەورەیی) بووە … رەزا شوان – Dengekan\nbyRaza Shwan\tAugust 5, 2017\tGeneral\nگەر بە مێژووی دوور و نزیکی دەسەڵاتداران و فەرمانڕەوایانی وڵاتاندا بچینەوە، ئەومان بەرچاو دەکەوێت، کە چەندین شا و سەرکردە و دەسەڵاتدار و فەرمانڕەوا و پلەبەرزی سەربازی، تووشی لە خۆبایی و ڤایرۆسی شیتی گەورەیی بوون، کە خۆیان بە سێبەری خوا لەسەر زەویدا دەزانین. لەو خەیاڵ و ئەقڵییەت و وەهمە پووچەشدا بوون؛ کە ئەمان جیاوزن و خاوەنی توانایەکی بەدەرن و هەرگیز لە ژیانیاندا نابەزن و شکست ناهینن، شایەنی ئەوەش نین کە رەخنەیان لێبگرن. یا پێیان بڵێن ئێوە پێتان خوار داناوان. نموونەی ئەو سەرکردە دیکتاتۆرە ملهوڕە گۆڕبەگۆڕە تووشبوانەی شێتی گەورەیی و دەسەڵات وەکو: هۆلاکۆ، جەنگیزخان، هیتلەر، سەدام ، نیرۆن، مۆسۆلینی، ستالین، ناپلیۆن، قەزافی، تشاوتشیسکۆ، میلۆشیڤیچ، تەتاتورک… تاد.\nPrevious نامەی نێوان ئەدیبان سەباح ڕەنجدەر\nNext ئیتر دڵم وێرانه كه‌لاوه‌یه‌كی نیشتیمانه … چنوور نامق


نه‌ته‌وه یه‌كگرتووه‌كان: چه‌كدارانی داعش له عێراق‌و سوریاوه خۆیان ده‌گه‌یه‌ننه بیابانی گه‌وره‌ی ئه‌فریقا\nنه‌ته‌وه یه‌كگرتووه‌كان ئاشكرایده‌كات، به‌شێكی زۆری چه‌كداره‌كانی داعش خۆیان گه‌یاندووه‌ته‌وه باشوری بیابانی گه‌وره‌ی ئه‌فریقا.\nئاژانسی فرانس پرێس، له‌زاری ده‌یڤید بیزلی، به‌ڕێوه‌به‌ری به‌رنامه‌ی خۆراكی جیهانی سه‌ر به نه‌ته‌وه یه‌كگرتووه‌كان رایگه‌یاندووه: تێكشكانی داعش له سوریاو عێراق وایكردووه به‌شێكی زۆری چه‌كداره‌كانی ئه‌و رێكخراوه خۆیان بگه‌یه‌ننه ناوچه‌كانی باشوری بیابانی گه‌وره‌ی ئه‌فریقا.\nئه‌و به‌رپرسه‌ی نه‌ته‌وه یه‌كگرتووه‌كان ئه‌وه‌شی راگه‌یاندووه: ناوچه‌كانی باشوری بیابانی گه‌وره وه‌ك پشتوێنه‌یه‌ك وه‌هایه، كه له رۆژهه‌ڵاتی كیشوه‌ری ئه‌فریقاوه به‌ره‌و رۆژئاوای كیشوه‌ره‌كه درێژ ده‌بێته‌وه، چه‌كدارانی داعشیش هاوئاهه‌نگیان له‌گه‌ڵ گرووپه تیرۆرستیه‌كانی تردا كردووه، بۆ مانه‌وه له‌و ناوچانه.\nپێشوتریش عه‌بدولفه‌تاح سیسی، سه‌رۆكی میسرو عه‌بدولقادر مه‌ساهلی وه‌زیری ده‌ره‌وه‌ی جه‌زائیر، رایانگه‌یاندبوو: وڵاتانی باكوری ئه‌فریقا به‌هۆی داعشه‌وه له‌مه‌ترسیدان.


جەنگی ستالینگراد.. یەکێک لە خوێناویترین جەنگەکانی مێژوو\nجەنگی ستالینگراد بەیەکێک لە گەورەترین و یەکلایکەرەوەترین شەڕی جەنگی جیھانی دووەم دادەنرێت.\nئەم جەنگە ٦ مانگی خایاند، لە ٢١ی ئۆگەستی ١٩٤٢، تا ٢ی فیبرایەری ١٩٤٣، جەنگەکە بەھێرشێکی سوپای نازی ئەڵمانی لە ئاسمانەوە دەستیپێکرد، کە شارەکەی بەتەواوی وێران کرد، دواتر ھێرشی زەمینی دەستیپێکرد، بەڵام سوپای نازی ڕوبەرووی بەرگرییەکی توندی شەڕی کوچەو کۆڵانەکانی سوپای سوری ستالین بووەوە، لە کۆتایی دا سوپای نازی تاڕادەیەک تەواوی ستالینگرادی کۆنترۆڵ کرد، تەنھا یەک پێگە مابوو، ئەویش کەناری خۆرئاوای ڕوباری فۆڵگا بوو.\nلە ١٩ی نۆڤەمبەری ١٩٤٢، سوپای سۆڤییەت ھێرشێکی پێچەوانەی کردە سەر سوپای رۆِمانیا کە ھاوپەیمانی نازییەکان بوون، کە باڵی ڕاست و چەپی سوپای شەشەمی ئەڵمان بوون، ئەم سوپایە بەبەراورد بەسوپای نازی ئەڵمانی زۆر لاواز بوو، ھەر زوو تووشی دارمان ھاتن و لە ٢٣ی نۆڤەمبەری ھەمان ساڵدا توانیان گەمارۆی ٢٥٠ ھەزار سەربازی نازی بدەن لەناو شارەکەدا.\nلەگەڵ ھاتنی وەرزی زستانداو توندکردنی گەمارۆکە، سەرماو برسێتی و نەبوونی سوتەمەنی سوپای نازی تەواو ھیلاک و لاواز کرد، بارودۆخەکە بەرەو خراپتر چوو، کاتێک ھیتلەر فەرمانی کرد سوپا لە شارەکە بمێنێتەوە بەھەر نرخێک بێت و لە ئاسمانەوە ھاوکاری بکرێن، سوپایەکی تریش ھێرشێک بکات بۆ شکاندی گەمارۆکەو یەکخستنی سوپا، بەڵام سوپای نازی لەمەدا شکستی ھێناو نەیتوانی گەمارۆکە بشکێنێت، ھەروەھا ھاوکارییە ئاسمانییەکانیش ڕاگیران، دوای ئەوەی سوپای سۆڤییەت ئەو فڕۆکەخانانەی گرتەوە کە بەکاردەھێنران بۆ گەیاندنی ھاوکارییەکان، ھەموو ئامانە وایکرد سوپای شەشەمی ئەڵمانی تووشی شکست و داڕمان بێت، ئەوەبوو لە ٢ی فێبرایەری ١٩٤٣، فەرماندەی گشتی سوپای شەشەم فریدریک باولوس و زۆربەی سوپاکەی خۆیان ڕادەستی سوپای سۆڤییەت کرد، ھەرچەندە بەشێکی سوپا بەردەوام بوون لە شەڕکردن تا بەتەواوی لەناوبران.\nژمارەی قوربانیانی جەنگی ستالینگراد گەیشتە ٢ ملیۆن کەس، کە بەیەکێک لە گەورەترین جەنگە خوێناوییەکانی مێژوو دادەنرێت، ھەروەھا سوپای ئەڵمانی ڕوبەرووی دووەم گەورەترین شکست بویەوە لە جەنگی جیھانی دووەمدا، ئەمەش بووە ھۆی ئەوەی ئاراستەی جەنگی جیھانی دووەم بگۆڕدرێت و نازییەکان نەیانتوانی ھێزو ھاوسەنگی پێشوو بگەڕێننەوەو ھیچ سەرکەوتنێکی ستراتیژییان بەدەستنەھێنا.\n11 مانگ پێشتر - Nov 20 2017 9:22PM


ماتماتیک، زمانی زانست ؟ یان زمانی گەردوون؟ | فیزیک\nبیرکاری / فەلسەفە و زانست / فیزیک / میکانیکی كوانته‌م\nبڵاوکراوەتەوە لە لایەن muhsin burhan · 21/06/2016 · Updated 21/07/2017\nئایا ماتماتیک زمانی زانستە یان زمانی گەردوون؟ ئایا ماتماتیک ئامراز و هۆکارێکە بۆ وەسفکردن و تەفسیرکردنی سروشت؟ یان وەک ماکس تگمارک کۆسمۆلۆجیستی ئەمریکی بە ڕەگەز سویدی لە کتێبەکەیدا بەناوی” Our Mathematical Universe ” پێ وایە گەر گەردوون بە پێچەوانەی تەفسیری کۆپنهاگنی کوانتەم میکانیکەوە وەک هەقیقەتێکی سەربەخۆ دابنێین ، ئەوە دەکرێت هەموو ئەوەی کە هەیە جگە لە ماتماتیک شتێکی تر نەبێت، واتە گەردوون نەک تەنها چەند سیفەتێکی ماتماتیکیانەی لەخۆگرتووە بەڵکو جگە لە سیفەتە ماتماتیکیەکان هیچ سیفەت و ڕەوشتکی تری نیە و ئەوەی هەیە\nماکس تێگمارگ، کۆسمۆلۆجیست و فیزیکناسی ئەمریکی\nسەرتاپا لەبنچینەدا ماتمایتکە. بەنمونە ئەگەر پشیلەیەک وەرگرین، لەوانەیە لەسەرەتادا وادەربکەوێت تەنێکی ماتماتیکی نەبێت چونکە لەوانەیە یەکێک بڵی سیفەتەکانی ئەم پشیلەیە وەک جوانی و نەرمی و عەجولی ..هتد کوا ماتماتیکین؟!\nبەڵام ئەگەر فیزیکیانە بیربکەینەوە، ئەوە لەکۆتادا پشیلەکە لە کوارک و ئیلیکترۆن دروست بووە کە دوو تەنۆلکەی بونیادین. ئەمانەش بۆ خۆیان چەند سیفەتێکی فیزیکی یان هەیە کە پێان دەناسرێنەوە لەوانە\nبارگە کە -1ە\nسپیین کە 1/2\nوەک دەبینین لە کۆتادا هەموویان هەموویان لە ژمارە پێک دین، واتە سیفەتەکان لە بنچینەدا ماتماتیکن و ئەو ناوانەی وەک سپین و بارگە و هتد.. خۆمان دامان ناون بۆ تیگەشتن لێان، یان بۆ نمونە خودی فەزا دیسان سیفەتی ماتماتیکی هەیە چونکە سێ یان چوارە کە مەبەست لە سێ ڕەهەند یان چوار ڕەهەندە. بەم شێوە بنچینەی هەموو شتەکان دەکرێت ژمارەو ماتماتیک بێت.\nئیجین وینگەر کە فیزیایەکی هەنگاریە و لە ساڵی 1960، پەیپەرێکی بلاوکردووەتەوە لە ژێر ناونیشانی “The Unreasonable Effectiveness of Mathematics in the Natural Sciences” ، ئەو پێی ی وایە هیچ لێکدانەوەیەکی مەنتیقی و لۆجیکی یان هۆکاریک نیە بۆ ئەوەی بزانین بۆچی ماتماتیک ئەوەندە کاریگەر و سەرکەوتووبوە لە بەکارهێنایندا وەک ئامرازیک بۆ لێکدانەوەی دیاردەکانی سروشت.\nبەڵام ماکس تگمارک بەپێچەوانەی وینگەرەوە دڵنیایە لەوەی هۆکارێک هەیە بۆ ئەمە، ئەوەش ئەوەیە خودی سروشت سەرتاپای پێک هاتووە لە ماتماتک و هەڵگری سیفەتی ماتماتکیە، بەمانایەکی تر هیچ شتێک کەگەردووندا لە ماتماتیک بەدەر نیە و ئەوەی هەیە خودی ماتماتیکە.\nسەرچاوە:کتیبی Our Mathematical Universe\nTags: بیرکاریزمانی زانستزمانی گەردوونفیساگۆرسیەکانماتماتیک\nNext story (ئیسحاق نیوتن (بەشی یەکەم\nPrevious story کورتە مێژویەکی کۆسمۆلۆژی


موضوع: جێگەی نوستنى منداڵان لەیەكتری جیا بكەنەوە\nپێغەمبەرصلى الله عليه وسلم فەرمویەتی: ((مروا أولادكم بالصلاة وهم أبناء سبع، واضربوهم عليها وهم أبناء عشر، وفرقوا بينهم في المضاجع)). رواه أبوداود (حديث حسن)\nلە كتێبی (طوق الحمامة)ی ئیمام (ئیبن حزم) هاتوە، ژنێكی عەرەب، كە لە خزمێكی سكی پڕ ببو، پرسیاری لێ كرا: ئەوە چى یە لە سكت؟! گوتی: نزيكيي سەرین، درێژی شەو! بە واتای ئەم كارەساتە لە ئاكامی نوستن پێكەوە، یان نزیكی لەو و، زۆر تێكەڵاو بون لە نێو خزمەكانیدا ڕویداوە!\nئەوەی دەبێتە بەڵگەی گەورەیی ئیسلام و پێشكەوتنی مەبدەئەكانی ئەوەیە، كە تیۆری جیاكردنەوەی نوستنی منداڵ، پێغەمبەر صلى الله عليه وسلم پێش چواردە سەدە فەرمانی پێ كردوین، ئەمڕۆ زانایان لە كتێبە پزیشكی و جنسى یەكاندا هانی لەسەر دەدەن و لایەنە باشەكانی ئاشكرا دەكەن و حەزەر دەدەن بە فەرامۆش نەكردنی.. لە كتێبی (صرح طفلك عن الجنس) لە دانراوی (كۆمەڵەی لێكۆڵینەوەی منداڵ لە ئەمریكا)دا هاتوە: (منداڵەكان نابێ لە یەك پێخەفدا بخەون، هەروەها باشتر وایە لەیەك ژور نەخەوێنرێن، ئەو منداڵانەی لە یەك پێخەفدا دەخەون، بەشێوەیەكی رێكخراو توشی لێك خشاندن و پێكەوە نوسانی جەستەیی دەبن، كە لەوانەیە بە هۆیەوە گەمە پێ كردن ڕو بدات...\nالموضوع الأصلي : جێگەی نوستنى منداڵان لەیەكتری جیا بكەنەوە // المصدر : منتدياتحلبجةنت // الكاتب: ibn islam\nجێگەی نوستنى منداڵان لەیەكتری جیا بكەنەوە , جێگەی نوستنى منداڵان لەیەكتری جیا بكەنەوە , جێگەی نوستنى منداڵان لەیەكتری جیا بكەنەوە ,جێگەی نوستنى منداڵان لەیەكتری جیا بكەنەوە ,جێگەی نوستنى منداڵان لەیەكتری جیا بكەنەوە , جێگەی نوستنى منداڵان لەیەكتری جیا بكەنەوە\nإذا وجدت وصلات لاتعمل في الموضوع او أن الموضوع [ جێگەی نوستنى منداڵان لەیەكتری جیا بكەنەوە ] مخالف ,, من فضلك راسل الإدارة من هنا